Διακοπές στην όμορφη Μυτιλήνη\n17-08-2016 | 14:25μμ\nΤην ίδια περίοδο στο νησί Κατερίνα Γκαγκάκη, Λευτέρης Παπαδόπουλος, αλλά και η Εμη Λιβανίου\nΡαντεβού στη Μυτιλήνη έδωσαν το τριήμερο του Δεκαπενταύγουστου η Κατερίνα Γκαγκάκη, ο Λευτέρης Παπαδόπουλος και η Εμη Λιβανίου.\nΟχι, οι τρεις τους δεν έκαναν μαζί διακοπές, αλλά είχαν την έμπνευση να το επισκεφθούν την ίδια περίοδο, δείχνοντας έτσι τη στήριξή τους σε ένα μέρος όπου ο τουρισμός έχει πληγεί λόγω του μεταναστευτικού ζητήματος.\nΕιδικά η Κατερίνα, η οποία έλκει και την καταγωγή της από το νησί, βρίσκεται εκεί από τις αρχές Αυγούστου και κάνει τα μπάνια της. Ανθρωπος της «Espresso» την εντόπισε προχθές να ψωνίζει στη μεγάλη αγορά της πρωτεύουσας του νησιού.\nΗ Εμη Λιβανίου, από την άλλη μεριά, εθεάθη το βράδυ του Σαββάτου να ψάχνει να παρκάρει στο παραθαλάσσιο χωριό Μόλυβος. Οσο για τον Λευτέρη Παπαδόπουλο; Ο συνθέτης, που διατηρεί εξοχική κατοικία στη Μυτιλήνη, έτρωγε φρέσκο ψάρι στο λιμάνι του Μολύβου με τη γυναίκα του Ράια Μουζενίδου, η οποία φορούσε μοβ παρεό.


Συναρπαστική 2ήμερη εκδρομή στο Ζαγόρι με την Trekking Hellas\n2ήμερη εκδρομή στο Ζαγόρι\n2ήμερη Εκδρομή στο Ζαγόρι! Ενας από τους πιο ξεχωριστούς προορισμούς στην Ελλάδα! 46 παραδοσιακά χωριά χτισμένα αμφιθεατρικά στην ορεινή περιοχή της Τύμφης, της Πίνδου και του Μιτσικελίου. Τα γραφικά Ζαγοροχώρια χτισμένα με πέτρα και ξύλο και προικισμένα με τη μοναδική, ανέγγιχτη φύση του Εθνικού Δρυμού Βίκου-Αώου πραγματικά κόβουν την ανάσα! Η 2ήμερη Εκδρομή στο Ζαγόρι αποτελεί πραγματικά μια αξέχαστη εμπειρία για όλους!\nΕίμαστε πάντα στη διάθεσή σας να δημιουργήσουμε μαζί προγράμματα και δραστηριότητες που ταιριάζουν στις ανάγκες και επιθυμίες σ\n*ανάλογα με το ξενοδοχείο/ξενώνα\n1 διανυκτέρευση σε παραδοσιακό ξενώνα του Ζαγορίου\nΌλες οι απαραίτητες μετακινήσεις για την υλοποίηση των δραστηριοτήτων\nΌλος ο απαραίτητος εξοπλισμός rafting και πεζοπορίας\nΈμπειροι & πιστοποιημένοι συνοδοί της Trekking Hellas\nΣημείο συνάντησής μας για το rafting είναι η βάση Trekking Hellas Ioannina , ώρα 14:00.\nΣημείο συνάντησής μας για την πεζοπορία είναι το χωριό Κήποι, ώρα 10:00.\nΑπό 2 Μαΐου – 31 Μαΐου\nΕκδήλωση ενδιαφέροντος για: 2ήμερη εκδρομή στο Ζαγόρι


Σαν σήμερα 16 Μαΐου: Εορτές και γεγονότα - ΔΟΓΜΑ\nΣαν σήμερα 16 Μαΐου: Εορτές και γεγονότα\nΕορτές της Ορθοδοξίας, σημαντικά ιστορικά, πολιτικά, κοινωνικά γεγονότα, γεννήσεις και θάνατοι που συνέβησαν σαν σήμερα 16 Μαΐου. Σαν σήμερα το 2014 εκοιμήθη σε ηλικία 61 ετών ο Μητροπολίτης Ελασσώνος Βασίλειος.\nΗ Εκκλησία σήμερα τιμά τη μνήμη των Αγίων Ιερομαρτύρων Αύδα και Αυδιησού των επισκόπων και των συν αυτοίς. Αλεξάνδρου πατριάρχου Ιεροσολύμων και μάρτυρος. Μαρτύρων Βαχθισόη, Ισαακίου και Συμεώνος, Παπυλίνου και Πέτρου του εν Βλαχερναίς. Οσίων Θεοδώρου του ηγιασμένου (†368), Νικολάου Α` πατριάρχου Κωνσταντινουπόλεως, Γεωργίου αρχιεπισκόπου Μυτιλήνης του ομολογητού και Νεαδίου επισκόπου.\nΚάποια από τα σημαντικότερα γεγονότα που συνέβησαν σαν σήμερα, 16 Μαΐου.\n1204 Ο Βαλεαρδουίνος της Φλάνδρας στέφεται αυτοκράτορας της Ρωμαϊκής Αυτοκρατορίας\n1527 Οι Φλωρεντινοί διώχνουν για δεύτερη φορά από την εξουσία την οικογένεια των Μεδίκων και αποκαθιστούν η Δημοκρατία\n1678 Γεννιέται ο Ανδρέας Σίλμπερμαν κατασκευαστής του εκκλησιαστικού οργάνου. Πρόκειται για ένα είδος μουσικού οργάνου με πλήκτρα, το οποίο ωστόσο διαφέρει από το πιάνο και το αρμόνιο, μιας και οι ήχοι που παράγει δεν προέρχονται από τη δαχτυλική επίκρουση αλλά από τη δόνηση των χορδών.\n1770 Η 14χρονη Μαρία Αντουανέτα παντρεύεται τον 15χρονο Λουδοβίκο Αύγουστο, ο οποίος στη συνέχεια στέφεται βασιλιάς της Γαλλίας.\n1822 Οι Τούρκοι κυριεύουν το Σούλι.\n1862 Ο Τσαρλς Ζοζέφ Ετιέν Λενουάρ παρουσιάζει το πρώτο πειραματικό αυτοκίνητο.\n1881 Κυκλοφορεί το πρώτο ηλεκτροκινούμενο τραμ.\n1920 Στη Ρώμη, ο πάπας Βενέδικτος ανακηρύσσει Αγία την Ιωάννα της Λορένης (Ζαν ντ Αρκ).\n1926 Πεθαίνει ο τελευταίος Οθωμανός Σουλτάνος Μεχμέτ ΣΤ.\n1941 Καταργείται το οικογενειακό δελτίο τροφίμων και καθιερώνεται ατομικό νέου τύπου σε ολόκληρη την Ελλάδα. Το γάλα μοιράζεται στο εξής μόνο σε ασθενείς και παιδιά.\n1948 Γεννιέται η ηθοποιός Κάτια Δανδουλάκη.\n1975 Η 35χρονη Γιαπωνέζα Γιούνκο Ταμπέι γίνεται η πρώτη γυναίκα που κατακτά το Έβερεστ.\n1996 Το Οικουμενικό Πατριαρχείο ανακοινώνει ότι αποκαταστάθηκαν πλήρως οι σχέσεις του με το Πατριαρχείο Μόσχας και ότι, εξομαλύνθηκαν οι διαφορές για το θέμα της Εσθονίας.\n2004 Στην υψηλότερη κορφή του κόσμου, στο Έβερεστ, κυματίζουν η Γαλανόλευκη και η σημαία των Ολυμπιακών Αγώνων. Η πρώτη ομάδα της εθνικής αποστολής Ελλάς-Έβερεστ 2004, πατά στην κορφή του ψηλότερου βουνού και τοποθετεί τις δύο σημαίες, για να στείλει το μήνυμα του «ευ αγωνίζεσθε» στα πέρατα του κόσμου. Πρώτος φτάνει στην κορυφή, στα 8.848 μέτρα, ο Γιώργος Βουτυρόπουλος, μετά από συνεχή αναρρίχηση 9,5 ωρών. Ακολουθούν ο Αντώνης Αντωνόπουλος, ο Μιχάλης Στύλλας, ο Παναγιώτης Κοτρωνάρος και ο Παύλος Τσιαντός, οι οποίοι εκπλήρωσαν την αποστολή τους μετά από δύο μήνες προσπάθειας.\n2010 Χειροτονείται Επίσκοπος ο Λαγκαδά, Λητής και Ρεντίνης Ιωάννης.\n2014 Εκοιμήθη σε ηλικία 61 ετών ο Μητροπολίτης Ελασσώνος Βασίλειος. Ο μακαριστός Μητροπολίτης γεννήθηκε το 1953 στην Νήσο Ιωαννίνων. Απόφοιτος της Ριζαρείου Εκκλησιαστικής Σχολής σπούδασε Θεολογία στο Αριστοτέλειο Πανεπιστήμιο Θεσσαλονίκης. Χειροτονήθηκε Διάκονος το 1975 και Πρεσβύτερος το 1979. Διατέλεσε Εφημέριος και προϊστάμενος του Ιερού Ναού Αγίου Θεράποντος Κάτω Τούμπας και Ηγούμενος της Ιεράς Μονής Αγίας Θεοδώρας της Ιεράς Μητροπόλεως Θεσσαλονίκης. Εξελέγη Μητροπολίτης Ελασσώνος το 1995.\nTags: ΕΟΡΤΕΣ ΚΑΙ ΓΕΓΟΝΟΤΑ, ΕΟΡΤΕΣ ΚΑΙ ΓΕΓΟΝΟΤΑ ΜΑΪΟΥ, ΜΗΤΡΟΠΟΛΙΤΗΣ ΕΛΑΣΣΩΝΟΣ ΒΑΣΙΛΕΙΟΣ, ΜΗΤΡΟΠΟΛΙΤΗΣ ΛΑΓΚΑΔΑ ΙΩΑΝΝΗΣ, ΣΑΝ ΣΗΜΕΡΑ ΔΙΑΒΑΣΤΕ ΕΠΙΣΗΣ\nΣαν σήμερα 10 Δεκεμβρίου: Εορτές και γεγονότα ΗΜΕΡΟΔΡΟΜΙΟ\nΣαν σήμερα 09 Δεκεμβρίου: Εορτές και γεγονότα ΗΜΕΡΟΔΡΟΜΙΟ\nΣτις 9 Δεκεμβρίου τιμάται η σύλληψη της Αγίας Άννης ΗΜΕΡΟΔΡΟΜΙΟ\nΣήμερα 8 Δεκεμβρίου, εορτάζει ο Όσιος Πατάπιος ο Ερημοπολίτης ΡΟΗ ΕΙΔΗΣΕΩΝ


Funky Monkey : 2012\nΜια "ρόδινη" καλησπέρα, πασπαλισμένη με λίγες ευχές και πολλά ευχαριστώ!\nΧρόνια Πολλά και καλά! Ελπίζω να σας βρίσκω όλους καλά και να περνάτε όμορφα αυτές τις γιορτινές ημέρες!\nΛόγω του ότι δεν έχω πρόσβαση στο ίντερνετ αυτές τις μέρες που βρίσκομαι στη "βάση" μου, έχω χαθεί λιγάκι κι έχω αραιώσει αναγκαστικά τις επισκέψεις μου στα σπιτάκια σας. Επίσης, δεν καταφέρνω να απαντήσω στα σχόλια του καθενός σας ξεχωριστά, όπως μου άρεσε να κάνω - ελπίζω να μη μου θυμώσετε! Η αλήθεια είναι ότι μου λείπετε αρκετά... αφήστε που χάνω και τα νέα σας... Υπόσχομαι όμως, επιστρέφοντας, να είμαι μαζί σας όπως και πριν!\nΤώρα, κάνω την ανάρτηση από το πατρικό μου σπίτι - και θέλω να σας πω την καλησπέρα μου, να σας στείλω την αγάπη μου και να σας ευχαριστήσω για όλες τις όμορφες ευχές που μου δώσατε τις προηγούμενες μέρες. Ανταποδίδω όλες τις ευχές σε όλους!! Μπορεί να μην έχουμε βρεθεί (ακόμη!) από κοντά, αλλά είστε όλοι σας μέσα στην καρδιά μου, ο καθένας ξεχωριστά και όλοι σας μαζί - είστε οι Φίλοι μου!\nΓράφω στον τίτλο ότι έχω να σας πω μια "ρόδινη" καλησπέρα. Γιατί ρόδινη;\nΛοιπόν, το ρόδι είναι ένας ευλογημένος καρπός.\nΕκτός του ότι κάνει απίστευτο καλό στην υγεία μας, είναι ένας καρπός που έχει και συμβολικό χαρακτήρα: αποτελεί σύμβολο καλής τύχης, αφθονίας, γονιμότητας και πλούτου. Έτσι, συχνά, μέσα στις γιορτές των Χριστουγέννων και της Πρωτοχρονιάς, χρησιμοποιείται για γούρι - είτε ο ίδιος ο φυσικός καρπός σε συνθέσεις και στολίσματα (σε πιατέλες, μαζί με κεριά για παράδειγμα), είτε οι καλλιτεχνικές απεικονίσεις του (αποτυπωμένος επάνω σε ημερολόγια, κρεμαστά γούρια στην είσοδο των σπιτιών, σε μπρελόκ, στεφάνια και σε άλλα).\nΈνα έθιμο της ελληνικής παράδοσης για την Πρωτοχρονιά, επιβάλλει τα πρώτα λεπτά της έλευσης του Νέου Χρόνου να κάνουμε το λεγόμενο "ποδαρικό" στο σπίτι μας, σπάζοντας ένα ρόδι στην είσοδο, για καλή τύχη και για ευημερία.\nΣτα μέσα Νοεμβρίου, φωτογράφισα στο πατρικό μου σπίτι τη ροδιά μας, που τότε ήταν φορτωμένη με καρπούς. Με αυτές τις φωτογραφίες, επέλεξα να σας δώσω τις ευχές μου για την Έλευση του Νέου Χρόνου:\nΕύχομαι με όλη μου την καρδιά να είναι τόσα τα καλά που θα φέρει ο Νέος Χρόνος στα σπιτικά σας, όσα είναι και τα σπόρια του ροδιού. Να έχετε υγεία και ευημερία και κάθε ξεκίνημα που θα κάνετε εσείς και τα αγαπημένα σας πρόσωπα τη Νέα Χρονιά, να είναι καλό και τυχερό.\nΑναρτήθηκε από Funky Monkey στις 6:47 μ.μ. 17 σχόλια:\nΕτικέτες Εικόνες του φακού μου, Χριστούγεννα\nΧρόνια Πολλά, με Υγεία και Ευτυχία!\nΕύχομαι ο Χριστούλης που θα γεννηθεί να γεμίσει τις καρδιές σας με Αγάπη, Ειρήνη, Χαρά και Ελπίδα!\nΜε οδηγό το Άστρο των Χριστουγέννων, ας κάνουμε αυτές τις γιορτές ξεχωριστές και τη Νέα Χρονιά καλύτερη...\nΠολλά φιλιά σε όλους - να περάσετε όμορφα!\nΑναρτήθηκε από Funky Monkey στις 12:04 π.μ. 26 σχόλια:\nΚαλημέρα, χρόνια πολλά! Να'μαι κι εγώ...\nΘα ήθελα μαζί με την καλημέρα μου, να πω και ένα ευχαριστώ σε όλους σας, που τόσο καιρό τώρα περνάτε από το ιστολόγιό μου, κάνοντάς μου παρέα καθημερινά και αφήνοντάς μου τόσο όμορφα σχόλια! Χαίρομαι τόσο την αλληλεπίδραση μαζί σας...\nΣήμερα σας έχω ένα υπέροχο τραγούδι του Chris Rea, να το ακούσουμε μαζί:\n"Driving Home for Christmas" ("Οδηγώντας προς το σπίτι για τα Χριστούγεννα"), λοιπόν... αλλά δε θα χαθούμε! Να περνάτε όμορφα και τα λέμε σύντομα! Πολλές ευχές μέσα από την καρδιά μου για Καλές, Χαρούμενες Γιορτές, με Υγεία, Ευτυχία και Αγάπη! Φιλιά!\nΑναρτήθηκε από Funky Monkey στις 7:31 π.μ. 12 σχόλια:\nΜάλλινα και ζεστούλικα... για το λαιμό φίλων!\nΠριν από λίγο καιρό σας έδειξα την πρώτη μου απόπειρα να πλέξω. Ξεκίνησα με τα εύκολα (όντας αρχάρια στο... "άθλημα") και έφτιαξα δυο μάλλινα φουλάρια, πλέκοντας με τα δάχτυλα, ένα για μένα και ένα για τη μαμά μου.\nΔιαβάζοντας τα ενθαρρυντικά σας σχόλια, πήρα τα πάνω μου, έτσι το δικό μου το κυκλοφόρησα αμέσως... Και τράβηξε την προσοχή! Μου ζητήθηκε λοιπόν, να ετοιμάσω δύο παρόμοια φουλάρια, ένα για μια φίλη κι άλλο ένα για την αδελφή της.\nΑκολούθησα τον ίδιο τρόπο στην κατασκευή τους με τα προηγούμενα, άλλαξα όμως το φιογκάκι, το οποίο έκανα και αυτό πλεκτό. Άλλαξα και το είδος του νήματος, το οποίο είναι επίσης χοντρό και τρίχρωμο, όπως και αυτό που είχα χρησιμοποιήσει στο δικό μου φουλάρι, αλλά είναι πολύ περισσότερα μέτρα σε μήκος. Έτσι, τα φουλάρια έγιναν πιο πλούσια.\nΝα τα δύο φουλάρια που τους ετοίμασα:\nΜάλλινο φουλάρι από τρίχρωμο χονδρό νήμα,\nμε πλεκτό φιογκάκι που αφαιρείται.\nμε πλεκτό φιογκάκι που αφαιρείται (λεπτομέρεια)\nΦίλες μου, εύχομαι να είναι καλοφόρετα και να τα ευχαριστηθείτε!\nΑναρτήθηκε από Funky Monkey στις 8:29 μ.μ. 24 σχόλια:\nΕτικέτες Χειροποίητα Φουλάρια\nΤα βραδινά και ιδιαίτερα\nΜέρες που είναι, όλο και θα πάμε μια βόλτα. Θα βγούμε, θα επισκεφτούμε ένα φιλικό σπίτι, θα διοργανώσουμε εμείς ή θα κληθούμε να παραβρεθούμε σε ένα γιορτινό τραπέζι...\nΔε θα στολιστούμε, δε θα βάλουμε τα καλά μας;\nΕυκαιρία να φορέσουμε τα βραδινά...\nΣκουλαρίκια με φτερά και ατσαλόσυρμα. Με\nσταυρουδάκι και γυάλινες μοβ και ασημί χάντρες\n... και τα ιδιαίτερα...\nΣκουλαρίκια-κρίκοι με ασημί στοιχείο (ξωτικό),\nδίχρωμη χάντρα (ασημί-μαύρη) και μαύρη δαντέλα.\nΜαύρο κολιέ από δέρμα, δαντέλα και κορδόνι\nκαι μεταλλικό ασημί στοιχείο-ξωτικό.\nΕναλλακτικά σκουλαρίκια με μεταλλικά καπάκια, ζωγραφισμένα\nμε ασημί πάστα δύο τόνων (ανοιχτή και σκούρα), μαύρες και\nασημί χάντρες, μαύρη κορδέλα και μεταλλικά στοιχεία.\nΕναλλακτικά σκουλαρίκια με μεταλλικά καπάκια και σύρμα,\nζωγραφισμένα με ασημί πάστα δύο τόνων (ανοιχτή και σκούρα),\nμαύρες και ασημί χάντρες, χειροποίητη χάντρα από μαύρο σύρμα\nΕναλλακτικά σκουλαρίκια με μεταλλικά καπάκια,\nδιακοσμημένα με decoupage χαρτιού, μεταλλικό αστεράκι\nκαι φεγγαράκι, μαύρη δαντέλα και μαύρες ακριλικές χάντρες.\nΚολιέ από κορδόνι και δαντέλα, σε κυπαρισσί χρώμα.\nΜε χειροποίητο μενταγιόν από σύρμα αλπακά, ασημί\nλεπτό σύρμα και γυάλινες χάντρες.\nΜα πάνω από όλα, ευκαιρία να περάσουμε καλά, να δούμε γνωστούς, συγγενείς και φίλους, να χαρούμε, να διασκεδάσουμε και να αλληλεπιδράσουμε ανέμελα (το χρειαζόμαστε όλοι!) και να αφήσουμε να μας παρασύρει το εορταστικό κλίμα... και η διάθεση των ημερών.\nΠολλά φιλιά σε όλους, να έχετε μια πολύ καλή εβδομάδα!\nΑναρτήθηκε από Funky Monkey στις 5:34 μ.μ. 26 σχόλια:\nΕτικέτες Δέρμα, Επαναχρησιμοποίηση, Κολιέ, Σκουλαρίκια, Decoupage\nΧριστουγεννιάτικα διακοσμητικά δεντράκια\nΕτοίμασα μερικά χριστουγεννιάτικα δεντράκια για διακόσμηση.\nΓια να τα φτιάξω, πρώτα δημιούργησα έναν κώνο, ενώνοντας δύο χάρτινα πιάτα μιας χρήσης με χαρτοταινία, αντικριστά μεταξύ τους (φανταστείτε ότι το ένα πιάτο "αγκαλιάζει" το άλλο).\nΚατόπιν, τύλιξα και κόλλησα γύρω από τον κώνο με πιστόλι σιλικόνης, μεταλλιζέ σύρμα πίπας και κορδόνι (χρησιμοποίησα κόκκινο κορδόνι, στο ένα από τα δεντράκια).\nΤέλος, πρόσθεσα στην κορυφή των δύο δέντρων χρυσά αστεράκια από πεπιεσμένο χαρτί. Στο τρίτο δέντρο δεν έβαλα αστεράκι, γιατί μου άρεσε και σκέτο.\nΤο χρυσό και πράσινο θα το χαρίσω στους γονείς μου...\n...το κόκκινο και πράσινο στους γονείς του άλλου μου μισού...\n... και το ασημί και μπλε θα το κρατήσω για μας!\nΧριστουγεννιάτικα διακοσμητικά δεντράκια από χαρτί,\nμεταλλιζέ σύρμα πίπας, κορδόνι και χάρτινα αστεράκια.\nΚαλό σας βράδυ και καλό Σαββατοκύριακο!\nΑναρτήθηκε από Funky Monkey στις 9:27 μ.μ. 28 σχόλια:\nΕτικέτες Επαναχρησιμοποίηση, Χριστούγεννα\nΔουλεύοντας με μια ομάδα: η εμπειρία μου κι ένα όμορφο Ημερολόγιο\nΝα'μαι και πάλι!\nΘυμάστε που σας είχα πει ότι είχα λίγο τρέξιμο τις περασμένες ημέρες, λόγω δουλειάς αλλά και λόγω της εμπλοκής μου με τον Πολιτιστικό Σύλλογο της περιοχής; Είπα σήμερα να σας μιλήσω λίγο παραπάνω για το τι κάναμε και να σας δείξω κάποιες φωτογραφίες, αφού έλαβα την άδεια γι' αυτό.\nΤο μέρος όπου μένω τα τρία τελευταία χρόνια είναι μικρό, αλλά όμορφο. Δεν έχει πολλές δυνατότητες, αλλά αυτό δε σημαίνει ότι, αν θέλεις, δε μπορείς να τις δημιουργήσεις! Από την περασμένη χρονιά, ενημερώθηκα ότι υπάρχει εδώ ένας Πολιτιστικός Σύλλογος, με ποικίλες δράσεις. Ανάμεσα σε άλλες δράσεις, τις Κυριακές (εθελοντικά) διάφοροι άνθρωποι "διδάσκουν" στα παιδιά του τόπου πράγματα που γνωρίζουν. Ό,τι ξέρει ο καθένας και όπως το ξέρει, κανείς δεν είναι αυθεντία! Έρχονται όσα παιδιά θέλουν και μπορούν, δημιουργείται ένα τμήμα και, απλά και κατανοητά, οι "δάσκαλοι" τους δείχνουν αυτά που ξέρουν να κάνουν. Έτσι, τα παιδιά (ηλικίες Δημοτικού έως και Λυκείου) μαθαίνουν καινούρια πράγματα, απασχολούνται και χαίρονται τη δημιουργία. Δεν ξέρω ακριβώς το περιεχόμενο όλων των μαθημάτων που έχουν γίνει κατά καιρούς, αλλά γνωρίζω για κάποια: κόμποι μακραμέ, καπέλα-διακοσμητικά τοίχου από ύφασμα, κατασκευές εποχικές (Χριστουγέννων κλπ) και άλλα.\nΠαρόλο που επειδή δεν είμαι από εδώ, δεν ανήκω στο σύλλογο, ωστόσο την περασμένη χρονιά πήγα κι εγώ μια Κυριακή και έδειξα την τεχνική κατασκευής κοσμημάτων από χαρτί, και συγκεκριμένα αυτών των σκουλαρικιών:\nΣκουλαρίκια από ζωγραφισμένο χάρτινο φίλτρο\nκαφετιέρας, διακοσμημένα με κουμπιά και πέρλες.\nΚάποια παιδάκια τότε τα έφτιαξαν για τη μαμά τους, άλλα έφτιαξαν με την τεχνική αυτή κολιέ και τα μεγαλύτερα κορίτσια έφτιαξαν κοσμήματα για τα ίδια. Ήταν ωραία, αλλά δυστυχώς δεν βρήκα ξανά το χρόνο να πάω, ενώ το ήθελα.\nΦέτος το Νοέμβριο, με παρακάλεσαν να τους βοηθήσω με τα Ημερολόγια του Συλλόγου. Όπως καταλαβαίνετε, αυτό ήταν τιμή μου και δεν ήταν δυνατόν να μην πω "ναι"! Κάθε χρόνο, ο Σύλλογος κατασκευάζει ή τυπώνει ημερολόγια, τα οποία διαθέτει στα μέλη του. Έτσι, ενισχύεται οικονομικά για την επόμενη χρονιά και είναι σε θέση να διοργανώνει τις διάφορες δράσεις. Το περσινό ημερολόγιο το οποίο είχα πάρει κι εγώ, ήταν ένα πήλινο καραβάκι. Φέτος, χρειάζονταν μια νέα ιδέα, η οποία όμως να μην είναι αμιγώς χριστουγεννιάτικη, για να μπορεί να σταθεί το ημερολόγιο στο χώρο όποιου το προτιμήσει για όλο το χρόνο.\nΕίχα πολλές ιδέες, αλλά όπως καταλαβαίνετε, το κόστος εφαρμογής της οποιαδήποτε ιδέας (υλικά κλπ) δε θα μπορούσε να είναι πολύ μεγάλο. Ανάμεσα σε άλλες, πρότεινα κι αυτό στο οποίο τελικά και καταλήξαμε:\nΔεντράκι από μπρονζέ σύρμα και πράσινες χάντρες, επάνω σε καμβά με τελάρο.\n20x20x20 cm, με μεταλλικό γαντζάκι για κρέμασμα.\nΣυμφωνήσαμε να χρησιμοποιήσουμε αντί για καμβά, κομμάτια ξύλου. Τότε που το είχα κάνει (πρώτη φορά κιόλας), είχα βάλει λίγα κομμάτια σύρματος (περίπου 25, νομίζω) ενώ κανονικά αυτού του τύπου τα δέντρα γίνονται με περισσότερα (60+). Εδώ, μειώσαμε κι άλλο τα κομμάτια (και για το κόστος και για το μέγεθος και για να μπορούν να ανταπεξέλθουν στην κατασκευή τα παιδιά) και βάλαμε 15.\nΘα με συγχωρέσετε, δεν έβγαλα φωτογραφίες από το μάθημα και τις συναντήσεις μας, γιατί δε συμφωνώ με το "ανέβασμα" των φωτογραφιών παιδιών στο διαδίκτυο, έστω και με καλυμμένα τα πρόσωπα. Στην εποχή μας είναι επικίνδυνο. Αφήστε που δεν είχα ζητήσει άδεια από τους γονείς τους γι' αυτό. Έτσι, θα σας δείξω μόνο τι έφτιαξαν τα παιδιά - το τελικό αποτέλεσμα:\nΧρησιμοποιήσαμε διάφορα χρώματα σύρματος και χαντρών και το κάθε παιδί διάλεξε το συνδυασμό του. Σκοπός ήταν να γίνουν περίπου 150-170 ημερολόγια, οπότε φανταστείτε ότι τα παιδιά έριξαν πολλή δουλειά! Στην αρχή τους φάνηκε δύσκολο, αλλά όταν τελείωσαν τα πρώτα ημερολόγια, ενθουσιάστηκαν. Έτσι, όλο το χωριό μας για μέρες έφτιαχνε δέντρα!!! Πολλά παιδιά πήραν σύρματα ακόμη και μαζί τους, στο σπίτι τους. Έφτιαξαν τα δέντρα και μας τα έφεραν την άλλη Κυριακή!!\nΒάψαμε τα ξύλα με λαδομπογιά σε σπρέι, πράσινη ή χρυσή, δέσαμε επάνω τα δέντρα, τα στερεώσαμε και κόλλησα στις πλαϊνές πλευρές του κάθε ξύλου, με πιστόλι σιλικόνης, κορδέλα σατέν, δημιουργώντας έτσι και το κρεμαστράκι του ημερολογίου. Το δεντράκι σε κάθε ημερολόγιο είναι διαφορετικό από τα άλλα...άλλο χρώμα σύρμα, άλλο χρώμα χάντρες. Και άλλο σχήμα ίσως, ανάλογα με την έμπνευση των παιδιών! Κάποια έγιναν και πολύχρωμα!!\nΝα πω ένα πολύ μεγάλο μπράβο στα παιδιά, έκαναν εξαιρετική δουλειά. Ξέρω ότι ήταν δύσκολη για ορισμένα παιδικά χεράκια, αλλά χάρηκα την επιμονή τους και την υπομονή τους! Και από ό,τι μαθαίνω, τα Ημερολόγιά τους θα γίνουν ανάρπαστα, άρεσαν πολύ! Και του χρόνου, παιδιά, με υγεία! Και εύχομαι "Καλές Γιορτές"! Ευχαριστήθηκα την παρέα σας!\nΠρέπει να πω επίσης ένα μεγάλο ευχαριστώ στα μέλη του Συλλόγου - η πρότασή τους με συγκίνησε και χαίρομαι που με εμπιστεύτηκαν, εμένα και την ιδέα μου, για κάτι τόσο σημαντικό γι' αυτούς. Όπως και να το κάνουμε, είμαι μια αυτοδίδακτη και ακόμη άπειρη δημιουργός!! Ήταν ωραία όμως να δουλεύουμε όλοι μαζί σε μια ομάδα, μικροί, μεγαλύτεροι και πιο μεγάλοι, ενωμένοι κάτω από ένα κοινό σκοπό. Παρόλο που μας έπαιρνε ώρες τα πρωινά της Κυριακής, κανένα παιδί δεν ήθελε να φύγει, κανείς γονιός δε παραπονέθηκε που αργούσαμε. Επιφυλάσσομαι, μετά τις γιορτές να κάνουμε κι άλλα μαθήματα μαζί. Ευχαριστώ πολύ και πάλι για την ευκαιρία που μου δώσατε να μπω μέσα σε ένα τόσο όμορφο κλίμα, περνώντας δημιουργικές ώρες μαζί σας.\nΑναρτήθηκε από Funky Monkey στις 10:58 μ.μ. 9 σχόλια:\nΕτικέτες Δέντρο από σύρμα, Δράσεις/Bazaar, Ημερολόγιο, Ξύλο/Πέτρα/Πηλός, Παιδί, Πίνακες, Σκουλαρίκια, Χριστούγεννα\nΈνα δωράκι, μια θέα... κι εγώ\nΕίμαι πολύ χαρούμενη γιατί κατέφτασε (κιόλας!!!) το δωράκι της Φλώρας, το οποίο κέρδισα συμμετέχοντας με την ιστορία μου "Μεταξένια" στο 4ο παιχνίδι της "Παίζοντας με τις λέξεις". Είναι μια υπέροχη καρφίτσα!\nΕίμαι χαρούμενη γιατί το δωράκι μου είναι πανέμορφο (Φλώρα μου, ένα θαύμα δημιούργησες) αλλά και πολύ συγκινημένη, γιατί η Φλώρα ενσωμάτωσε στο δώρο της το μονόγραμμά μου.\nΚορίτσι μου, τι να πω, δεν έχω λόγια, με συγκίνησες πολύ που με σκέφτηκες έτσι και σ' ευχαριστώ. Όπως είπα και παραπάνω, ένα θαύμα δημιούργησες. Τα χρώματα, το σχέδιο... όλα. Χίλια ευχαριστώ! Να είσαι πάντα καλά να δημιουργείς τέτοιες ομορφιές.\nΣήμερα στην περιοχή μου φανερώθηκε -επιτέλους- ο ήλιος. Με λίγα "δοντάκια", αλλά δεν πειράζει που έχει κρύο, σημασία έχει που μας είδε λίγο ο ήλιος. Δεν άντεχα άλλο τη συννεφιά και τη βροχή. Πήρα λοιπόν τη φωτογραφική μου και το δώρο της Φλώρας και σας το φωτογράφισα να παίζει χαρούμενο με τον ήλιο.\nΚαι μετά, σε μια παρόρμηση της στιγμής, αποφάσισα να παίξω κι εγώ! Στο παιχνίδι μπήκε το λαμπρό μας αστέρι και το παιχνίδισμα του φωτός του.\nΝα με! Μαζί με τη θέα από το παράθυρό μου!\nΈχω ατάκτως μαζεμένα -ως συνήθως, όταν είμαι στο σπίτι- τα μαλλιά μου και φορώ ακόμη το ζεστό πουλοβεράκι μου... δεν είχα πολλή ώρα που είχα γυρίσει από τη δουλειά, όταν τράβηξα τη λήψη! Αλλά αφήστε με εμένα, ταξιδέψτε καλύτερα με τη θάλασσα. Και χαλαρώστε, όπως είναι ήρεμη και χαλαρή κι εκείνη!\nΠολλά φιλιά σε όλους, να έχετε ένα καλό απόγευμα!\nΥ.Γ. Δε νιώθω άνετα σε γενικές γραμμές με τη σκέψη του να δημοσιοποιώ φωτογραφίες μου... και αποφεύγω να με "ανεβάζω" στο διαδίκτυο. Η συγκεκριμένη όμως μου άρεσε πολύ και γι' αυτό, για σήμερα μόνο, άλλαξα τον κανόνα μου. Λυπάμαι αν δεν είναι πολύ καθαρή, φταίει η σήτα του παραθύρου! Ωραίο παιχνίδισμα του φωτός, όμως, δε συμφωνείτε;\nΑναρτήθηκε από Funky Monkey στις 4:52 μ.μ. 21 σχόλια:\nΕτικέτες Βραβεία - Δώρα - Φιλία, Διαγωνισμοί, Εικόνες του φακού μου\nΞύλινες διακοσμητικές κουτάλες-γούρια με Χριστουγεννιάτικο θέμα\nΣε μια επίσκεψή μου για ψώνια στο τοπικό σούπερ μάρκετ, έκανα μια ανακάλυψη: "κρυμμένες" στο πίσω μέρος ενός ραφιού, στη γωνίτσα, ήταν τέσσερις ξύλινες κουτάλες. Σιγά την ανακάλυψη, θα μου πείτε. Κι όμως! Οι κουτάλες αυτές δεν ήταν σαν αυτές, τις κλασικές, που χρησιμοποιούμε στο μαγείρεμα - ήταν πιο μικρές σε μήκος, πιο σκουρόχρωμες και πιο βαθιές. Κοίταξα από δω, κοίταξα από κει, μήπως είχαν κι άλλες... αλλά τελικά ήταν μόνο αυτές οι τέσσερις. Τις πήρα και πήγα περιχαρής στο ταμείο.\nΦτάνοντας στο σπίτι, τις αράδιασα μπροστά μου στο τραπέζι. Μάλιστα. Έχω δει κατά καιρούς φοβερές διακοσμητικές δημιουργίες με ξύλινες κουτάλες. Θα μου άρεσε να φτιάξω κάτι αντίστοιχο κι εγώ... Έλα όμως που δεν το έχω επιχειρήσει ποτέ ξανά!\nΕ, και λοιπόν; Ευκαιρία για δοκιμή!\nΣκέφτηκα πως η καλύτερη λύση για να τις διακοσμήσω θα ήταν το decoupage. Οι χαρτοπετσέτες όμως που είχα στη διάθεσή μου, είχαν πολύ μεγάλα μοτίβα για να χωρέσουν στα σημεία που ήθελα. Οπότε;\nΟπότε, έκανα ξανά το decoupage με το δικό μου τρόπο!\nΤύπωσα απλό χαρτί Α4 στον εκτυπωτή μου, με εικόνες που βρήκα στο διαδίκτυο. Χρησιμοποίησα δύο διαφορετικές εικόνες που μου άρεσαν, συν κάποια μοτίβα από τις χαρτοπετσέτες που ήδη είχα (κάποιες καρό λωρίδες). Τα εφάρμοσα με την τεχνική του decoupage. Έπειτα, διακόσμησα περιμετρικά των εικόνων με πάστες (χρυσή και λευκή) και αφού στέγνωσαν, πέρασα τις κουτάλες με βερνίκι για να σταθεροποιήσω το αποτέλεσμα. Στο τέλος, έδεσα κορδόνι και κρέμασα κάποια μικρά μεταλλικά στοιχεία-γούρια που είχα και χάντρες. Τοποθέτησα κι ένα δεντράκι που έκοψα από συνθετικό δίχτυ, έβαλα και λίγο χρυσό glitter επάνω του... και... να το αποτέλεσμα!\nΣτις τρεις πρώτες κουτάλες έβαλα την ίδια εικόνα, αλλά χρησιμοποίησα εναλλάξ τα χρώματα: κόκκινη καρό λωρίδα χαρτοπετσέτας με πράσινο κορδόνι... και το αντίθετο.\nΧειροποίητες ξύλινες διακοσμητικές κουτάλες-γούρια,\nμε decoupage χαρτιού και χαρτοπετσέτας.\nΔιακοσμημένες με πάστες, glitter, μεταλλικά στοιχεία,\nχάντρες, κορδόνι και δεντράκι από πράσινο συνθετικό δίχτυ.\nΣτην τελευταία, έβαλα την άλλη εικόνα που εκτύπωσα και πάλι συνδύασα τα χρώματα εναλλάξ.\nΧειροποίητη ξύλινη διακοσμητική κουτάλα-γούρι,\nΔιακοσμημένη με πάστες, glitter, μεταλλικά στοιχεία,\nΚαι οι τέσσερις είναι έτοιμες για να προσφερθούν ως δώρα στην οικογένεια. Δεν ξέρω πώς σας φαίνονται, εμένα πάντως μου άρεσαν πολύ (για πρώτη απόπειρα...) και ευχαριστήθηκα πολύ την κατασκευή τους!\nΠολλά φιλιά, καλό απόγευμα σε όλους!\nΑναρτήθηκε από Funky Monkey στις 3:11 μ.μ. 29 σχόλια:\nΕτικέτες Επαναχρησιμοποίηση, Ξύλο/Πέτρα/Πηλός, Χριστούγεννα, Decoupage\n"Η Μεταξένια": 4ο Παιχνίδι "Παίζοντας με τις Λέξεις" στο TEXNIS STORIES\nΤο 4ο Παιχνίδι "Παίζοντας με τις Λέξεις" της φίλης μου Φλώρας έλαβε τέλος... Όπως και την προηγούμενη φορά, στο 3ο Παιχνίδι, έτσι και τώρα, αποφάσισα να στείλω ταπεινά και τη δική μου ιστορία.\nΜε πολύ χαρά σας ανακοινώνω σήμερα ότι η ιστορία μου βραβεύτηκε από τους αναγνώστες του ιστολογίου ως η καλύτερη των ιστοριών που συμμετείχαν, έτσι επέστρεψα στο "σπιτάκι" μου με το χρυσό βραβείο!\nΤα λόγια είναι φτωχά για να περιγράψουν το πώς αισθάνομαι. Αυτό το παιχνίδι είναι εξαιρετικά ενδιαφέρον, αυτό σας το έχω ξαναπεί! Το βρίσκω επίσης εθιστικό (ας μου επιτραπεί η έκφραση), γιατί είμαι από τους ανθρώπους που τους αρέσει να γράφουν και μέσω του παιχνιδιού, κάνω αυτό που μου αρέσει, λαμβάνοντας ταυτόχρονα μέρος σε μια ενδιαφέρουσα πρόκληση. Μέχρι τώρα δεν είχα σκεφτεί καν να δείξω σε άλλους ανθρώπους αυτά που γράφω, πέραν των μελών της οικογένειάς μου και κάποιων φίλων. Ήμουν πάντοτε ιδιαίτερα ντροπαλή με αυτό. Η Φλώρα όμως, κατάφερε μέσα από το παιχνίδι της να με "ξεκλειδώσει" κάπως, έτσι λοιπόν, έστω και η απλή συμμετοχή μου στο παιχνίδι (πόσο μάλλον η διάκριση, και μάλιστα δυο φορές!) είναι πολύ σημαντικά για μένα.\nΕυχαριστώ πολύ όλους τους φίλους του ιστολογίου της Φλώρας "TEXNIS STORIES" για τα καλά τους λόγια και για τη στήριξή τους, με τιμάτε! Ευχαριστώ επίσης και τη φίλη μου τη Φλώρα, η οποία υπήρξε γι' άλλη μια φορά έξοχη οικοδέσποινα για όλους εμάς και τις ιστορίες μας και άψογη διοργανώτρια του παιχνιδιού. Μπορεί να σας ακούγεται απλό, αλλά πρέπει να σας πω ότι η διοργάνωση και η διεξαγωγή του συγκεκριμένου παιχνιδιού είναι πολύ απαιτητικές και κουραστικές για τη Φλώρα - και παρόλα αυτά, είναι πάντα δίπλα μας, όπως πρέπει και για ό,τι χρειαστούμε, διοργανώνοντας ταυτόχρονα ένα άψογο παιχνίδι.\nΕπειδή τα βραβεία που αποδίδονται στους τρεις πρώτους νικητές συνοδεύονται και από ένα αναμνηστικό δωράκι, το οποίο ετοιμάζει με αγάπη η ίδια η Φλώρα, οφείλω να πω ένα μεγάλο ευχαριστώ στη φίλη μου για αυτή την κίνηση. Όλοι γνωρίζουμε τους καιρούς που ζούμε... η Φλώρα όμως για χάρη μας δεν τους υπολογίζει και μας χαρίζει, με δικά της έξοδα, πραγματικά κομψοτεχνήματα.\nΣε αυτό το σημείο, μιας και δεν με δεσμεύουν πλέον οι κανόνες του παιχνιδιού, μπορώ να σας δείξω την ιστορία μου:\nΒραδάκι χειμωνιάτικο… Το φεγγάρι έλουζε τα δέντρα της αυλής με ασήμι, ασήμιζαν και τα φύλλα της ελιάς, καθώς τα ταλάντευε ελαφρά το κρύο αεράκι. Ο κυρ- Βασίλης είχε ανάψει τη φωτιά στο τζάκι και καθόταν με την αγαπημένη του κουβερτούλα στα γόνατά του, πίνοντας ένα ζεστό. Ζούσε εδώ και κάποια χρόνια μόνος του, έχοντας χάσει τη γυναίκα του νωρίς, αλλά…\nΑλλά είχε τουλάχιστον τη Μεταξένια. Η όμορφη γατούλα του, με τα σπινθηροβόλα μάτια και το απαλό, κανελί της τρίχωμα, ήρθε ένα απόγευμα στο σπίτι του, πριν τρία χρόνια. Την τάισε κι εκείνη, αφού τριγύρισε στο χώρο, κοίταξε καλά-καλά τον κυρ-Βασίλη, κουλουριάστηκε κοντά του και δεν έφυγε έκτοτε. Για να έχει πρόσβαση στην αυλή όποτε το ήθελε, της είχε φτιάξει ένα άνοιγμα στην εξώπορτα, αλλά εκείνη επέλεγε να περνά σχεδόν όλες τις ώρες της ημέρας της κοντά του και σπάνια χρησιμοποιούσε το πορτάκι.\n«Μεταξένια, πού είσαι;»\nΉρθε κοντά του αμέσως, αλαφροπατώντας. Ξάπλωσε στα γόνατά του, απαλά, μην τον πονέσει. Τη χάιδεψε. Εκείνη έτριψε τη μουσούδα της στο χέρι του, αποζητώντας κι άλλο χάδι.\n«Πόσο πιο όμορφη γίνεται η ζωή, όταν έχεις κάποιον να αγαπάς…» της είπε και μέσα στα μάτια του απλώθηκε όλη η σοφία του κόσμου και των χρόνων. «Ζεσταίνονται τα κρύα, χειμωνιάτικα βράδια… ζεσταίνονται και οι καρδιές! Ευτυχώς έχω κι εσένα!»\nΈνα κάρβουνο έσκασε, πετάχτηκε έξω από το τζάκι. Σηκώθηκε να το μαζέψει και ξάφνου, η καρδιά του έχασε ένα χτύπο. Σωριάστηκε. Το τελευταίο πράγμα που πρόλαβε να δει ήταν η Μεταξένια.\nΆνοιξε τα μάτια του, μην μπορώντας να καταλάβει πού βρισκόταν. Στην αρχή έβλεπε θολά, έπειτα η όρασή του καθάρισε. Νοσοκομείο; Πώς ήρθε εδώ;\nΔίπλα του, λαγοκοιμόταν η γειτόνισσά του, η κυρία Μαρία.\n«Ξύπνησες, κυρ-Βασίλη;» τινάχτηκε εκείνη. «Είσαι καλά, όλα καλά. Η καρδιά σου…»\n«Πώς… βρέθηκα… εδώ;»\n«Η Μεταξένια! Ήρθε στο σπίτι μου, αγριεμένη, νιαούριζε, τριγύριζε… στην αρχή δεν κατάλαβα, αλλά έκανε σαν να ήθελε να την ακολουθήσω. Με έφερε στο σπίτι σου με τα πολλά. Ευτυχώς! Σε βρήκα, βρήκα κι ένα αναμμένο κάρβουνο έξω από το τζάκι… ευτυχώς κυρ-Βασίλη!\nΔάκρυσε ο κυρ-Βασίλης. Στράφηκε, κοίταξε έξω από το παράθυρο του ισόγειου δωματίου. Είδε μια σκιά, προσπάθησε να εστιάσει καλύτερα. Η Μεταξένια ήταν εκεί, στο περβάζι! Τριβόταν πάνω στο τζάμι… «Δεν επιτρέπονται οι γάτες στα νοσοκομεία» του είπαν τα μάτια της, μέσα στα οποία πλανιόταν όλη η σοφία του κόσμου. «Δεν πειράζει, όμως, εγώ είμαι εδώ…»\nΟ κυρ-Βασίλης αποκοιμήθηκε. Η Μεταξένια κουλουριάστηκε κι εκείνη στο περβάζι.\nΑπό σήμερα κιόλας, ξεκινάει η διεξαγωγή του 5ου Παιχνιδιού "Παίζοντας με τις Λέξεις". Μπορείτε αν θέλετε να συμμετέχετε κι εσείς με μια δική σας ιστορία, ως τις 28 Δεκεμβρίου. Θα πληροφορηθείτε όλους τους κανόνες από το ιστολόγιο της Φλώρας. Αυτή τη φορά, δε διάλεξα εγώ τις πέντε λέξεις, καθώς είχα διαλέξει τις λέξεις την προηγούμενη φορά. Παραχώρησα το δικαίωμα αυτό στο δεύτερο νικητή. Οι νέες λέξεις λοιπόν που επιλέχθηκαν, είναι:\nΓυναίκα - Πάθος - Μεντεσές - Κέδρος - Πορτατίφ\nΓράψτε μια ιστορία που να περιέχει αυτές τις πέντε λέξεις και στείλτε τη! Αν μη τι άλλο, είναι διασκεδαστικό... και "ακονίζει", εκτός από την πένα σας, και το μυαλό σας!\nΑναρτήθηκε από Funky Monkey στις 6:19 μ.μ. 25 σχόλια:\nΤης εφηβείας... τα στολίδια\nΑυτό το φουλάρι, το οποίο αποτελεί τη συνέχεια της ενασχόλησής μου με τα φουλάρια γενικότερα (μπορείτε να δείτε τα προηγούμενα εδώ, εδώ, εδώ και εδώ), φτιάχτηκε για να συνοδεύει μια έφηβη φίλη στις βόλτες της και στο σχολείο. Τα βασικά χρώματα ήταν δική της επιλογή... η διαμόρφωση και το στόλισμα δική μου!!\nΦουλάρι από ύφασμα και νήματα. Συνοδεύεται από καρφίτσα -\nλουλούδι, (η οποία μπορεί να αφαιρεθεί), κατασκευασμένη από\nτζιν ύφασμα, δέρμα σε πράσινο χρώμα και μοβ κουμπί.\nΠαίρνοντας ως βάση τα ίδια χρώματα, της έφτιαξα και αυτό το δαχτυλίδι, για να τα ταιριάζει, αν θέλει, μαζί.\nFloral δαχτυλίδι με κουμπιά, σύρμα, ξύλινη μοβ χάντρα\nκαι γυάλινες μοβ χαντρούλες, σε ασημί βάση.\nΜε γεια, καλή μου, καλοφόρετα!\nΝα έχετε όλοι ένα καλό βράδυ και καλό Σαββατοκύριακο!\nΑναρτήθηκε από Funky Monkey στις 9:21 μ.μ. 20 σχόλια:\nΕτικέτες Δαχτυλίδια, Δέρμα, Επαναχρησιμοποίηση, Καρφίτσες, Παιδί, Χειροποίητα Φουλάρια\nΕλπίζω να είστε όλοι καλά! Εγώ τρέχω... τρέχω...\nΑυτό το διάστημα έχω πολλή (ταυτόχρονη) δουλειά και στο εργασιακό μου περιβάλλον, αλλά και με κάτι άλλα που έχω καταπιαστεί... Ο πολιτιστικός σύλλογος της περιοχής μου έχει ζητήσει τη βοήθειά μου για την κατασκευή των χριστουγεννιάτικων ημερολογίων τους... Είπα τις ιδέες μου, αποφασίσαμε μία από αυτές και δημιουργήσαμε ένα τμήμα εικαστικών, όπου παιδάκια (αλλά και μεγάλοι!!) μαθαίνουν από την υποφαινόμενη μια συγκεκριμένη τεχνική και κατασκευάζουν μόνοι τους τα ημερολόγια που θα διατεθούν από το Σύλλογό τους φέτος! Στην πορεία, θα σας πω περισσότερα... είναι η πρώτη φορά που κάνω κάτι τέτοιο (αν και έχω ξανακάνει μαθήματα στο συγκεκριμένο Σύλλογο και πέρσι) και το έχω κατευχαριστηθεί!\nΜε όλα αυτά όμως, καταλαβαίνετε, δεν έχω και πολύ χρόνο να αφιερώνω στις δικές μου κατασκευές... τουλάχιστον όχι τόσο, όσο θα ήθελα!\nΑντίθετα, προσπαθώ να είμαι συνεπής σε σας, τις φίλες μου: βλέπω τις υπέροχες κατασκευές σας και τις θαυμάζω με όλη μου την καρδιά! Η καθεμία από εσάς κατασκευάζει μικρά θαύματα! Εδώ, να πω κι ένα μεγάλο ευχαριστώ για τις επισκέψεις σας, τα όμορφα σχόλιά σας και για την τιμή που μου κάνετε ερχόμενες κάθε φορά στο "σπιτάκι" μου.\nΠαρ' όλο το μέχρι τώρα τρέξιμο, κατάφερα και ετοίμασα τα Ημερολόγια του 2013, αυτά που θα χαρίσω στα αγαπημένα μου πρόσωπα, τώρα στις γιορτές.\nΠριν σας τα δείξω, καλό θα ήταν να σας γνωστοποιήσω ότι από τώρα έως και τις 27 Δεκεμβρίου, η φίλη Ανεράιδα "τρέχει" τον 3ο Χριστουγεννιάτικο Διαγωνισμό της. Μας καλεί να συμμετάσχουμε, όσες φορές επιθυμούμε, με μια χριστουγεννιάτικη κατασκευή μας (παλιά ή καινούρια και με οποιαδήποτε τεχνική). Το μόνο που μας ζητάει είναι να περιγράψουμε περίπου το πώς φτιάξαμε την κατασκευή μας! Αν και δεν είχα προνοήσει να βγάλω φωτογραφίες των σταδίων κατασκευής, θα προσπαθήσω να σας εξηγήσω τι ακριβώς έκανα για να φτιάξω τα Ημερολόγια... και με αυτά, θα λάβω μέρος στο διαγωνισμό της Ανεράιδας.\nΚαταρχήν, η ιδέα δεν ήταν δική μου, την πήρα από μια σελίδα στο Facebook, η οποία λέγεται Reciclagem, Jardinagem e Decoracao. Έχει υπέροχες ιδέες γενικότερα, για πολλά-πολλά πράγματα! Είδα λοιπόν εκεί τη φωτογραφία μιας φάτνης από γλωσσοπίεστρα κι έβαλα μπρος να την κάνω. Κράτησα την ίδια βασική ιδέα, άλλαξα όμως τα χρώματα και κάποιες από τις διακοσμήσεις. Το αποτέλεσμα ήταν αυτό:\nΓια να την φτιάξω, προμηθεύτηκα γλωσσοπίεστρα από το φαρμακείο. Μπορείτε να βρείτε και σε καταστήματα με είδη χόμπι, αλλά στα φαρμακεία, επειδή αποτελούν ιατρικό υλικό, το μέγεθός τους είναι αρκετά μεγάλο (ενώ στα καταστήματα ειδών χόμπι έχω πετύχει και πολύ μικρότερα). Για την προκειμένη περίπτωση, προτίμησα τα μεγάλα που έχει το φαρμακείο.\nΓια τη σκεπή και τη βάση, χρησιμοποίησα ολόκληρα τα γλωσσοπίεστρα. Για τις φιγούρες και τα πλαϊνά, τα γλωσσοπίεστρα έπρεπε να κοπούν.\nΜυστικό: Ο καλύτερος τρόπος για να κόψετε τέτοιου είδους λεπτά ξύλα\n(γλωσσοπίεστρα, οδοντογλυφίδες κλπ), είναι να είναι βρεγμένα. Κόβονται\nευκολότερα, χωρίς να σκιστούν ή να αποκτήσουν σκλήθρες. Απαιτείται\nσαφώς κι ένα καλό ψαλίδι!\nΕγώ τα μούλιασα σε ένα σκεύος με νερό, τοποθετημένα ξαπλωτά στον πάτο (πρέπει να είναι ξαπλωμένα ίσια και όχι όρθια, γιατί λυγίζουν), επί τρεις περίπου ώρες. Φουσκώνουν και μαλακώνουν, αλλά μην τα φοβηθείτε, στεγνώνοντας επανέρχονται στο αρχικό τους σχήμα.\nΑφού πέρασαν οι τρεις ώρες μουλιάσματος, τα έβγαλα από το νερό και τα σκούπισα ελαφρά, χωρίς όμως να τα αφήσω να στεγνώσουν (σκληραίνουν πάλι!) Πήρα το ψαλίδι μου και έκοψα. Κάποια γλωσσοπίεστρα τα έκοψα στη μέση, για να σχηματίσω τις φιγούρες του Ιωσήφ, της Μαρίας και του Αγγέλου. Τα υπόλοιπα τα έκοψα στα 2/3 - το 1/3 αποτελεί τη φιγούρα του μικρού Χριστού και το υπόλοιπο τμήμα που περισσεύει είναι για τα πλαϊνά μέρη της φάτνης. Υπολογίστε πόσα γλωσσοπίεστρα θα χρειαστείτε να κόψετε, με βάση το πόσες φάτνες θέλετε να φτιάξετε!\nΈπειτα από την κοπή, τα άφησα να στεγνώσουν καλά επάνω σε χαρτί κουζίνας. Αφού στέγνωσαν, πήρα χοντρούς, ανεξίτηλους μαρκαδόρους λαδομπογιάς (permanent markers) και ζωγράφισα τις φιγούρες: μπλε και χρυσό για τα ρούχα της Μαρίας, καφέ και χρυσό για τα ρούχα του Ιωσήφ, χρυσό για τα ρούχα του μικρού Χριστού και ασημί για τον Άγγελο. Έκανα τις διακοσμήσεις στον Άγγελο με ασημί σύρμα πίπας, κολλώντας με σιλικόνη, διακόσμησα τα ρούχα του μικρού Χριστού με χρυσή πάστα, και σχημάτισα και τα χαρακτηριστικά των προσώπων τους (με ανεξίτηλο μαύρο μαρκαδοράκι).\nΈβαψα επίσης με χρυσό, χοντρό και ανεξίτηλο μαρκαδόρο, μερικά ξύλινα αστέρια και τα άφησα κι αυτά να στεγνώσουν.\nΣειρά είχε το μοντάρισμα! Χρησιμοποίησα το "μαγικό" πιστόλι σιλικόνης και εδώ. Αναλόγως το πόσο πλαγιαστά θα κολλήσετε τα πλαϊνά της φάτνης, αλλάζει και το σχήμα της (πιο κοντή και φαρδιά, ή πιο ψηλή και στενή). Τον Ιωσήφ τον κόλλησα έτσι, ώστε να δείχνει ψηλότερος από τη Μαρία.\nΌταν όλα (και το αστεράκι!) μπήκαν στη θέση τους, στην πίσω όψη του Άγγελου προσάρμοσα ένα μεταλλικό, τρίγωνο κρεμαστράκι.\nΣ' αυτό το σημείο, η φάτνη σας είναι έτοιμη! Αν θέλετε, μπορείτε να την αφήσετε κι έτσι, αποτελεί ένα πολύ ωραίο ξύλινο στολίδι για την πόρτα σας, ή -γιατί όχι;- και για το χριστουγεννιάτικο δέντρο.\nΕγώ όμως, πρόσθεσα στο κάτω μέρος της και ένα ημερολόγιο:\nΑν εσείς το θέλετε, μπορείτε να παραλείψετε το αστεράκι. Τότε η φάτνη σας θα δείχνει κάπως έτσι:\nΜπορείτε επίσης να αλλάξετε τα χρώματα κατά βούληση... ή να ντύσετε τις φιγούρες σας με υφάσματα! Ακόμη, μπορείτε να ψεκάσετε τα ξύλινα μέρη με σπρέι ώστε να τα λουστράρετε και να τονίσετε το χρώμα του ξύλου. Εγώ το προτίμησα με την φυσική του όψη, οπότε δεν το έκανα.\nΕλπίζω να σας αρέσει! Καλό βράδυ σε όλους!\nΑναρτήθηκε από Funky Monkey στις 8:30 μ.μ. 23 σχόλια:\nΕτικέτες Επαναχρησιμοποίηση, Ημερολόγιο, Κάν' το κι εσύ, Ξύλο/Πέτρα/Πηλός, Χριστούγεννα\nΜια "ρόδινη" καλησπέρα, πασπαλισμένη με λίγες ευχέ...\nΔουλεύοντας με μια ομάδα: η εμπειρία μου κι ένα όμ...\nΞύλινες διακοσμητικές κουτάλες-γούρια με Χριστουγε...\n"Η Μεταξένια": 4ο Παιχνίδι "Παίζοντας με τις Λέξει...\nΤα σκουλαρίκια του Χειμώνα...


Δ. Κρεμαστινός: Υπάρχει ανάγκη εθνικής συναίνεσης για την Ανάπτυξη. Όχι για μέτρα φτωχοποίησης\nΠαρασκευή, 19 Μάιος 2017 10:27\nΟ Αντιπρόεδρος της Βουλής και Βουλευτής Δωδεκανήσου Δημήτρης Κρεμαστινός μίλησε στην Ολομέλεια κατά τη συζήτηση του Νομοσχεδίου των νέων μέτρων που φέρνει η Κυβέρνηση, «Συνταξιοδοτικές διατάξεις Δημοσίου και τροποποίηση διατάξεων του ν. 4387/2016, μέτρα εφαρμογής των δημοσιονομικών στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, Μεσοπρόθεσμο Πλαίσιο Δημοσιονομικής Στρατηγικής 2018-2021 και λοιπές διατάξεις».\nΚατά την ομιλία του ο Δημήτρης Κρεμαστινός τόνισε την ανάγκη εθνικής συναίνεσης για ένα σχέδιο ανάπτυξης ενάντια στη φτωχοποίηση του ελληνικού λαού η οποία επιτείνεται με το τρέχον νομοσχέδιο. Ένα σχέδιο που καμία μεμονωμένη κομματική κυβέρνηση δεν θα μπορέσει να στηρίξει χωρίς ευρείες συμμαχίες.\n«Κύριε Πρόεδρε, κυρίες και κύριοι συνάδελφοι, αποφεύγω πάντα να μιλάω με τα «εμείς» και τα «εσείς», γιατί πιστεύω ότι αυτή η λογική είναι λάθος.\nΥπάρχει κάτι, όμως, που όλοι το πιστεύουμε, ότι χωρίς ανάπτυξη –το λένε όλοι-, χωρίς επενδύσεις, οι μισθοί και οι συντάξεις θα συρρικνώνονται μέχρι εξαφανίσεως. Δεν νομίζω ότι κανείς στην Αίθουσα έχει αντίθετη άποψη.\nΤο Επιστημονικό Συμβούλιο της Βουλής, που επικαλείται αποφάσεις του Ελεγκτικού Συνεδρίου και του Συμβουλίου της Επικρατείας, προειδοποιεί ότι ο νόμος που συζητούμε και ψηφίζουμε –όσοι τον ψηφίσουν- είναι αντισυνταγματικός ή μπορεί να καταστεί αντισυνταγματικός. Μέχρι σήμερα έντεκα αποφάσεις του Συμβουλίου της Επικρατείας καθιστούν νόμους αντισυνταγματικούς, με επικεφαλής την απόφαση για το Ραδιοτηλεοπτικό Συμβούλιο.\nΤο ερώτημα το δικό μου δεν είναι αυτό. Το ερώτημά μου είναι το εξής: Όσοι Βουλευτές θα ψηφίσουν εν γνώσει τους όλα αυτά τα μέτρα, δεν έχουν ακούσει ότι οι παραγωγικές τάξεις, όπως εκφράστηκαν και εδώ στη Βουλή, είναι όλες αντίθετες;\nΔεν ξέρουν ότι τουλάχιστον το 60% του ελληνικού λαού, όπως απεικονίστηκε με το εκλογικό αποτέλεσμα και όχι με τις δημοσκοπήσεις, είναι με τα κόμματα που είναι κατά των μέτρων;\nΆρα αναλαμβάνουν μια σοβαρή ευθύνη αυτοί που θα ψηφίσουν.\nΤο ερώτημα λοιπόν είναι: Να θυσιαστούμε για την πατρίδα; Εγώ θα έλεγα όσοι ψηφίσουν, θα θυσιαστούν για την πατρίδα. Εννοώ, πολιτικά. Τι πιθανότητες υπάρχουν να θυσιαστούν και να επιτύχει το εγχείρημα αυτό; Ελπίζουμε ότι η ποσοτική χαλάρωση που θα έχουμε από την Ευρωπαϊκή Κεντρική Τράπεζα, τον Ντράγκι, με άρση των capital controls θα αλλάξει το κλίμα. Εάν δεν συμβεί αυτό, τότε δεν υπάρχει και συζήτηση, γιατί απλούστατα η Ελλάδα θα χρεοκοπήσει.\nΌμως, θα επικαλεστώ μια δήλωση του Πρωθυπουργού η οποία έγινε πριν από λίγους μήνες και συγκεκριμένα λέει: «Κυρίες και κύριοι, είναι απολύτως αδύνατον πρωτογενή πλεονάσματα ύψους 3,5% μετά το 2018 να διατηρηθούν και μάλιστα για αρκετά χρόνια». Η Κυβέρνηση λέει ότι μέχρι το 2022 τουλάχιστον θα υπάρχουν. Και ο Πρωθυπουργός συνεχίζει: «Εκτός εάν θέλουμε να πλήξουμε την ελληνική οικονομία και να έχουμε διαρκώς συνθήκες μακροχρόνιας στασιμότητας».\nΕρωτώ, κατά συνέπεια: Εάν εσείς ήσασταν επενδυτές σε μια χώρα και ακούγατε τον Πρωθυπουργό της χώρας να λέει αυτά τα πράγματα, και ξέρατε ότι η χώρα είναι πτωχευμένη, και ξέρατε ότι ζει με καθεστώς capital controls στις τράπεζες, και ξέρατε ότι τα πρωτογενή πλεονάσματα βγαίνουν από το υστέρημα και όχι από το πλεόνασμα του λαού της -δηλαδή από φορολογίες, εισφορές κλπ-, θα ερχόσασταν ποτέ να κάνετε επένδυση σε αυτήν τη χώρα; Πείτε μου! Κανένας δεν θα ερχόταν. Εύχομαι να διαψευστεί η λογική μου. Όμως, εν πάση περιπτώσει, η λογική πάντα είναι λογική.\nΌμως, δεν σταματάω μέχρις εδώ.\nΣτην Κύπρο, την οποία εγώ θεωρώ το πιο ώριμο σημείο του ελληνισμού, κομμουνιστές, δεξιοί, ακροδεξιοί είπαν από κοινού ότι εφόσον διαλέξαμε αυτόν τον δρόμο, δηλαδή να μείνουμε στο ευρώ και την ευρωζώνη θα εφαρμόσουμε τη συνταγή που μας λένε.\nΕμείς εδώ, όλα τα κόμματα που ήρθαν στην εξουσία μετά το 2010, είχαν μια διαφορετική συνταγή. Και η Νέα Δημοκρατία και ο ΣΥΡΙΖΑ. Το αποτέλεσμα ποιο ήταν; Να έχουμε αυτά τα μνημόνια και τώρα αυτό το διαρκές μνημόνιο που είναι άγνωστο πότε θα τελειώσει.\nΌμως, η Κύπρος σήμερα πανηγυρίζει, γιατί είχε αύξηση 3,5% του ΑΕΠ. Εμείς πότε θα πανηγυρίσουμε 3,5% αύξηση του ΑΕΠ; Εμείς έχουμε ύφεση και μηδέν ανάπτυξη. Αυτή είναι η πραγματική εικόνα. Και βέβαια, η Κυβέρνηση κυβερνά ήδη για δυόμισι χρόνια.\nΤο πρόβλημα είναι ότι και στις τηλεοράσεις το βλέπουμε δυστυχώς αυτό. Κοκορομαχίες που συνεχίζονται: «Εμείς, εσείς, αυτοί, ποιος έκανε τα πιο πολλά λάθη, ποιος τα λιγότερα λάθη» κλπ. Κανένας δεν συζητά με ποιες προϋποθέσεις θα γίνει η ανάπτυξη. Μπορεί να γίνει ανάπτυξη για παράδειγμα εάν αύριο έρθει η Νέα Δημοκρατία μόνη της για να εφαρμόσει αυτά τα μέτρα; Σας ρωτώ, μπορεί; Δεν μπορεί!\nΆρα, κατά συνέπεια, εκείνο το οποίο προτάσσεται, κατά κάποιον τρόπο, είναι η συναίνεση. Μπορεί, όμως, να υπάρξει συναίνεση εάν τα κόμματα του λεγόμενου «δημοκρατικού τόξου» ή, εάν θέλετε, του «ευρωπαϊκού τόξου» δεν συναινέσουν τουλάχιστον σε μια κυβέρνηση που να έχει ένα ενιαίο φορολογικό σύστημα, που να έχει ενιαία επενδυτικά κίνητρα, που να λέει στους επενδυτές «ελάτε να επενδύσετε, δεν θα αλλάξει το αναπτυξιακό καθεστώς, η φορολογία σας θα είναι αυτή και όχι άλλη»;\nΜπορεί να γίνει με οποιαδήποτε κυβέρνηση; Μπορεί ένας επενδυτής να ξέρει ότι θα έρθει η Νέα Δημοκρατία αύριο –το λέω ως παράδειγμα, επειδή προηγείται στις δημοσκοπήσεις- και να πιστέψει ότι θα εξασφαλίσει τα λεφτά του εάν επενδύσει έχοντας αντίθετους όλους τους άλλους; Αντιλαμβάνεστε ότι αυτό είναι αδιέξοδο.\nΚανένας, όμως, δεν βάζει τα ερωτήματα αυτά και πολύ περισσότερο τηλεοπτικά όσοι δημοσιογράφοι κλαυθμηρίζουν κάθε πρωί στις τηλεοράσεις και εκμεταλλεύονται τον πόνο των ανθρώπων των οποίων συρρικνώνονται οι μισθοί και οι συντάξεις, γιατί έχουν τηλεθέαση, ενώ θα έπρεπε κανονικά να συζητούν ευρέως με ποιόν τρόπο θα συναινέσουμε για να έχουμε ανάπτυξη.\nΑυτά τα αυτονόητα, δυστυχώς, με απασχολούν προσωπικά. Λυπούμαι που δεν απασχολούν τους περισσότερους από εμάς σε αυτήν την Αίθουσα και διαρκώς συζητάμε για τα γνωστά «εμείς, εσείς» τα οποία δεν οδηγούν δυστυχώς πουθενά.»\nΔωδεκάνησα, Δημοκρατική Παράταξη, Κρεμαστινός Δημήτρης,


Αρχική / More / ΖΩΔΙΑ / Οι προβλέψεις για τα αισθηματικά για σήμερα Πέμπτη 24/01\nΚΡΙΟΣ: Στην αισθηματική σου ζωή, μπορείς να λύσεις αρκετά ζητήματα που απασχολούν τη σχέση σου. Μην αναβάλεις άλλο την κουβέντα που θέλεις να κάνεις με το σύντροφό σου για να τα ξεκαθαρίσεις. Εσύ που βαδίζεις σε μοναχικά μονοπάτια μην κλειστείς και το σημερινό βράδυ στο σπίτι, γιατί σε περιμένουν ευχάριστες εκπλήξεις.\nΤΑΥΡΟΣ: Στα αισθηματικά σου, αν είσαι Ταύρος, η ανήσυχη διάθεση και η ανασφάλεια μπορεί σήμερα να σε οδηγήσουν σε λάθος συμπεράσματα. Καλύτερα λοιπόν να χαλαρώσεις και να μιλήσεις πρώτα με τον σύντροφό σου. Αν είσαι ακόμη στο ψάξιμο, σήμερα δημιουργείς μια ερωτική ατμόσφαιρα γύρω σου, που προκαλεί φλερτ και γνωριμίες.\nΔΙΔΥΜΟΣ: Στα αισθηματικά σου, θα χρειαστείς αρκετή ενέργεια γιατί ο σύντροφός σου δείχνει να έχει ανάγκη την υποστήριξή σου. Κάνε ό,τι περνάει από το χέρι σου για να κρατήσεις την καλή ατμόσφαιρα στη σχέση σου. Αν η μοναξιά επιμένει να μένει κοντά σου μην το βάζεις κάτω γιατί μπορείς να περάσεις πολύ καλά απόψε.\nΚΑΡΚΙΝΟΣ: Στα αισθηματικά σου, είναι καιρός να ξεπεράσεις κάποια προβλήματα και να μιλήσεις ανοιχτά με το σύντροφό σου. Αν νομίζεις ότι δεν γίνεται τίποτα, ώρα να πας ένα βήμα παρακάτω τη σχέση σου και να μην κολλάς στο παρελθόν. Αν είσαι ακόμη αδέσμευτος, σύντομα θα βρεις τον έρωτα που αναζητάς. Μην χάνεις το θάρρος σου!\nΛΕΩΝ: Φίλε Λέοντα, μπορούν να κυλήσουν πολύ καλά τα πράγματα στην ερωτική σου ζωή, αρκεί να μειώσεις τα νεύρα που έχεις και μην τα βάζεις με το σύντροφό σου χωρίς λόγο. Αν ακόμη δεν έχεις βρει αυτό που ψάχνεις στην ζωή σου, φρόντισε να περνάς όσο καλύτερα μπορείς, χωρίς να κάνεις αρνητικές σκέψεις.\nΠΑΡΘΕΝΟΣ: Στα αισθηματικά σου, αν είσαι Παρθένος, άφησε μακριά από τη σχέση σου τα προβλήματα της δουλειάς, ώστε να περάσεις μια πολύ όμορφη βραδιά με το σύντροφό σου. Είναι πολύ εύκολο να χαλάσεις το κλίμα με το άγχος σου. Εσύ που κυνηγάς την ερωτική σου ευτυχία αλλά ακόμη δεν έχεις καταφέρει να την κατακτήσεις, κάνε πράγματα για τον εαυτό σου, ασχολήσου με ό,τι σε ευχαριστεί και γενικά έχε το νου σου γιατί κάποιο άτομο που βρίσκεται δίπλα σου, ενδιαφέρεται ουσιαστικά για εσένα.\nΖΥΓΟΣ: Απόφυγε σήμερα να κάνεις συζητήσεις που μπορεί να σε φέρουν σε έντονες αντιπαραθέσεις με το σύντροφό σου, αγαπητέ Ζυγέ, και προσπάθησε να βρεις τρόπους να περάσεις αυτή τη Πέμπτη όσο πιο ανάλαφρα και διασκεδαστικά μπορείς. Αν ακόμη έχεις παρέα την μοναξιά σου, μπορεί το πλανητικό σκηνικό να σου φέρνει στασιμότητα, αλλά εσύ μην παρατάς τις προσπάθειες.\nΣΚΟΡΠΙΟΣ: Στα αισθηματικά σου, κάποια πράγματα που σε προβληματίζουν είναι μάλλον στη σφαίρα της φαντασίας σου και δεν πρέπει να τα καταλογίζεις στο σύντροφό σου. Αν ηρεμήσεις μπορείς να περάσεις πολύ καλά μαζί του. Εσύ που πίνεις καφέ παρέα με την μοναξιά σου, μην απογοητεύεσαι και σε παίρνει από κάτω, έχε το νου σου για κάτι που πραγματικά αξίζει τον κόπο.\nΤΟΞΟΤΗΣ: Ο τρόπος που κάνεις κάποια πράγματα μπορεί να παρεξηγηθούν από το σύντροφό σου και να κατηγορηθείς άδικα για αδιαφορία, πράγμα που σε καμία περίπτωση δε θέλεις. Καλό θα είναι να μιλήσεις μαζί του και να του εξηγήσεις τους λόγους της συμπεριφοράς σου. Αν ακόμη προσπαθείς να διώξεις την μοναξιά από κοντά σου, συνέχισε έτσι και είναι βέβαιο ότι η καρδούλα σου πολύ γρήγορα θα χτυπήσει στους ρυθμούς του έρωτα.\nΑΙΓΟΚΕΡΩΣ: Φίλε Αιγόκερε, άφησε τους εγωισμούς στην άκρη και μίλησε ανοιχτά με το σύντροφό σου. Μπορεί, αν αλλάξεις συμπεριφορά, να γίνουν πολύ καλύτερα τα πράγματα στη σχέση σου. Αν ακόμη είσαι σε αναζήτηση, η Πέμπτη σε ευνοεί για να κάνεις καινούργια γνωριμία.\nΥΔΡΟΧΟΟΣ: Μερικές φορές νομίζεις ότι η συμπεριφορά που έχει ο σύντροφος σου απέναντί σου είναι εριστική και παράλογη. Φρόντισε να ξεκαθαρίσεις ό,τι μπορεί να σε προβληματίζει και να συζητήσεις μαζί του όλα τα παράπονα σου. Εσύ που δεν είσαι σε σχέση, αυτή τη Πέμπτη από το βράδυ και μετά, σε περιμένουν ευχάριστες εκπλήξεις.\nΙΧΘΥΣ: Στα αισθηματικά σου, φίλε Ιχθύ, αν δεν ηρεμήσεις δε θα μπορέσεις να βάλεις σε μια καλή σειρά τη σχέση σου. Ο εκνευρισμός σου από όλα τα άλλα ζητήματα βγαίνουν στην προσωπική σου ζωή και τα αποτελέσματα είναι καταστροφικά. Κυρίως αν δεν έχεις σχέση, μην κάνεις κανένα τολμηρό εγχείρημα που μπορεί να σε εκθέσει ανεπανόρθωτα. Με λίγα λόγια… απόλαυσε την μοναξιά σου!


Β’ Ισπανίας Σαββάτου: Κατρακυλάει η Καστεγιόν - Bet Fellas\nΒ’ Ισπανίας Σαββάτου: Κατρακυλάει η Καστεγιόν\nΟκτώ ήττες σε εννιά αγωνιστικές αριθμεί αισίως η Καστεγιόν, η Μιραντές θέλει να προσθέσει λίγο ακόμα αλάτι στην πληγή. Σωστό φαβορί η Ράγιο απέναντι στην ντεφορμέ Καρταχένα, προοπτικές για γκολ στο ματς που ανοίγει το σαββατιάτικο πρόγραμμα.\n(17:00) ΣΑΜΠΑΝΤΕΛ – ΦΟΥΕΝΛΑΜΠΡΑΔΑ\nΚαθαρή ήττα για τη Σαμπαντέλ στη Χιχόν (3-1), ισοφάρισε μεν στο 70’ αλλά γρήγορα έμεινε ξανά πίσω στο σκορ, συνολικά δεν άξιζε κάτι από το ματς. Η Φουενλαμπράδα έμεινε για μία ακόμα αγωνιστική πιστή στο αγαπημένο της 1-1 (εντός με την Πονφεραντίνα), στα τελευταία πέντε μετράει τέσσερις ισοπαλίες με αυτό το σκορ αν και στα περισσότερα ήταν ανώτερη της εκάστοτε αντιπάλου της, με λίγη μεγαλύτερη αποτελεσματικότητα στην επίθεση θα μπορούσε να βρίσκεται πιο ψηλά στη βαθμολογία. Μεγαλύτερη από ό,τι περιμέναμε η ψαλίδα στο σετ, παρόλα αυτά δε θέλουμε να κοντράρουμε τη “Φουένλα”, σημείωση εδώ για τα γκολ (over 2/1,98), η Σαμπαντέλ έρχεται από 5/6 over 2,5 και τα επτά τελευταία ματς της Φουενλαμπράδα είχαν τουλάχιστον δύο τέρματα.\n(19:15) ΒΑΓΙΕΚΑΝΟ – ΚΑΡΤΑΧΕΝΑ\nΔεύτερη φετινή εκτός έδρας νίκη πανηγύρισε η Βαγιεκάνο, επιβλήθηκε με ανατροπή (1-2) της αποκαρδιωτικής Σαραγόσα. Στο γήπεδο της μεταμορφώνεται προς το καλύτερο, εκεί μετράει 5-0-1 από το ξεκίνημα. Τέταρτη ήττα στη σειρά υπέστη από την άλλη η Καρταχένα, συγκριτικά με προηγούμενα παιχνίδια παρουσιάστηκε βελτιωμένη κατά την υποδοχή της Μαγιόρκα αλλά δύο πέναλτι την άφησαν με άδεια χέρια (1-2). Από καλή νίκη έρχεται η Ράγιο, ντεφορμέ το τελευταίο διάστημα η Καρταχένα, δίκαιος ο άσος στο 1,75.\n(21:30) ΜΙΡΑΝΤΕΣ – ΚΑΣΤΕΓΙΟΝ\nΣπουδαίο διπλό στα Κανάρια για τη Μιραντές, με πολύ σοβαρή εμφάνιση έφυγε με 0-2 από την έδρα της Λας Πάλμας. Τρίτη νίκη στα τελευταία τέσσερα, γενικώς σε δέκα αγωνιστικές έχει χάσει μόνο από Εσπανιόλ, Αλμερία και Λεγκανές (5-2-3), ομάδες δηλαδή της πρώτης πεντάδας. Αντίθετα, η κατηφορική πορεία της Καστεγιόν συνεχίστηκε, η ήττα με 0-2 από την Αλκορκόν ήταν η όγδοη σε εννιά αγωνιστικές, μοιραία πλέον βρίσκεται εντός επικίνδυνης ζώνης. Σε καλό φεγγάρι και με τρεις σερί νίκες στο γήπεδο της η Μιραντές, ντεφορμέ και υπό πίεση πλέον για αποτελέσματα από την άλλη η Καστεγιόν, όλα μοιάζουν να συνηγορούν στον άσο, τίμιο το 2,00 που κυκλοφορεί.


« Κ Α Γ Κ Ε Λ Α Ρ Η Σ »\nΤοπικός παραδοσιακός πολυφωνικός χορός, που το χορεύουν οι Παπαδιώτες την εβδομάδα της Διακαινησίμου (της Λαμπρής), στην πλατεία του χωριού και στα παρεκκλήσια. Μπροστά χορεύουν οι φουστανελοφόροι και οι βρακοφόροι (με τις μπουραζάνες) άνδρες και γυναίκες με τις τοπικές Σουλιώτικες παραδοσιακές στολές, ακολουθούν οι υπόλοιποι άνδρες κατά σειρά ηλικίας, στην συνέχεια οι γυναίκες και τέλος τα μικρά παιδιά. Τους στίχους των τραγουδιών τραγουδούν οι πρώτοι μισοί και στην συνέχεια τους επαναλαμβάνουν οι υπόλοιποι. Ο βηματισμός είναι ίδιος σε όλα τα τραγούδια, και κάποιες φορές δύο χορευτές που προηγούνται του χορού κάνουν διάφορες χορευτικές φιγούρες. Σε περιπτώσεις που η συμμετοχή του κόσμου είναι πάρα πολύ μεγάλη, σχηματίζεται ξεχωριστός εσωτερικός κύκλος από τις γυναίκες.\nΤα τραγούδια αναφέρονται στην εκκλησία μας, εξυμνούν την πίστη μας, την Παναγία και τον Άγιο Γεώργιο. Αναφέρονται επίσης στην αγάπη, στην ξενιτιά, στον πόλεμο των Σουλιωτών με τους Τούρκους και την προσδοκία για την απελευθέρωση του γένους από τον Τουρκικό ζυγό, στην τοπική παράδοση και σε διάφορα άλλα γεγονότα. Την Τρίτη του Πάσχα το πρωί μετά την Θεία Λειτουργία, χορεύουν στον αύλειο χώρο στον Άγιο Γεώργιο, και την Παρασκευή το πρωί στο παρεκκλήσιο της Ζωοδόχου Πηγής.\nΗ αποκορύφωση του χορού γίνεται την Παρασκευή του Πάσχα το απόγευμα, μετά τον Πανηγυρικό Αναστάσιμο Εσπερινό της Αγάπης στην Εκκλησία της Αγίας Τριάδος και με την καθολική συμμετοχή των συγχωριανών και πλήθους κόσμου από τα γύρω χωριά, γίνεται το δίπλωμα του χορού την ώρα που βασιλεύει ο ήλιος, με τον Ιερέα και τους τοπικούς άρχοντες του χωριού να ηγούνται του χορού και παράλληλα να τραγουδούν στίχους για την Παναγία μας, και να εκφράζονται οι ευχές να ξαναβρεθούμε πάλι του χρόνου να εορτάσουμε όλοι μαζί το Πάσχα. Με το τέλος του χορού, η καμπάνα σημαίνει χαρμόσυνα και όλοι στην συνέχεια κάθονται στα καφενεία του χωριού για να απολαύσουν τους εκλεκτούς μεζέδες και να διασκεδάσουν μαζί με τους γνωστούς, τους συγγενείς και τους φίλους.\nΑκολουθούν τα τραγούδια που χορεύονται την εβδομάδα της Λαμπρής, και φωτογραφικό υλικό.\nΣήμερα Χριστός Ανέστη κι αύριο αληθώς ανέστη\nσήμερα και τα παιδιά κάθονται καμαρωτά\nσήμερα κι οι παντρεμένες κάθονται καμαρωμένες\nσήμερα και οι γερόντοι καμαρώνουν στο αλώνι\nΑγιώργη Αγιώργη αφέντη μου, σε γρίβο καβαλάρης\nτο θαύμα όπου έκανες εγώ θα μολογήσω\nγια τούτο τ’ άγριο θεριό το δράκο το μεγάλο\nσταλιά νερό δεν άφηνε να πιούν στο πανηγύρι\nθέλει να φάει άνθρωπο και το νερό ν’ αφήσει.\nΚαι ’ρίξαν την πολυψηφιά το τίνος θε να πέσει\nκι ο κλήρος πάησε κι έπεσε σε μια Βασιλοπούλα\nΤην πήγαν και την άφησαν κοντά από το δράκο\nεκεί ένας νιός εφάνηκε καβάλα στ’ άλογό του\nΚόρη γιατί θλίβεσαι και βαρυαναστενάζεις;\nΦεύγα παιδί μου απ’ εδώ να μη σε φάει ο δράκος.\nκαι το στοιχειό ξεκίνησε την κόρη για να φάει.\nΚι ο Άγιος τον κυνήγησε και σκότωσε τον δράκο\nκαι το νερό ξεκίνησε για τα γλυκά ποτάμια.\nΈλα παιδί μ’ στο Βασιλιά δώρα να σου χαρίσει.\nΝα πας κόρη μ’ στο σπίτι σου, να πας στον Βασιλιά σου\nνα πεις κόρη μ’ της μάνας σου, να πεις του Βασιλιά σου,\nεγώ το δράκο σκότωσα και είμαι ο Αγιώργης.\nΝα φτιάξεις κόρη μ’ μια Εκκλησιά να φτιάξεις τον Αγιώργη\nνα φτιάξεις την εικόνα μου καβάλα στ’ αλογό μου\nμε το σπαθί στο χέρι μου το δράκο να σκοτώνω\nκαι σε κόρη μ να κάθεσαι κοντά από τ' άλογό μου\nκαι να δοξάζετε τον Χριστό και να τον προσκυνάτε.\nΝΥΧΤΑ ΗΤΑΝ ΠΟΥ ΧΟΡΕΥΑΜΕ\nΝύχτα ήταν που χορεύαμε κανένας δεν μας είδε\nμας είδε τ’ άστρο αυγερινός και το λαμπρό φεγγάρι\nμας είδε ένα Τουρκόπουλο που κυνηγάει την κόρη\nκαι η κόρη πάει και στάθηκε μες τ’ Αγιωργιού την πόρτα.\nΑγιώργη Αγιώργη βόηθα με ο Τούρκος μη με πιάσει\nσου τάζω λίτρες το κερί κι οκάδες το λιβάνι\nκι εφτά βουβαλοδέρματα κι αυτά γεμάτα λάδι\nκι η πόρτα εραγίσθηκε και μπαίνει η κόρη μέσα.\nΚι ο Τούρκος πάει και στάθηκε μες τ’ Αγιωργιού την πόρτα\nΑγιώργη Αγιώργη βόηθα με την κόρη για να πιάσω\nκι η πόρτα εραγίσθηκε και μπαίνει ο Τούρκος μέσα.\nΤΩΡΑ ΕΙΝΑΙ ΜΑΗΣ ΚΙ ΑΝΟΙΞΗ\nΤώρα είναι Μάης κι άνοιξη τώρα είναι το καλοκαίρι\nτώρα κι η γη στολίζεται στ’ άνθη και στα λουλούδια.\nΠιάνει σελώνει τ’ άλογο πιάνει το καλιγώνει\nκαι τα καλιγωστήρια του κι αυτά μαλαματένια.\nΣτον δρόμο όπου πήγαινε στον δρόμο που πηγαίνει\nΒρίσκει την κόρη από μπροστά την βρύση να γιομίζει\nΚόρη μ’ για βγάλε μας νερό να πιω εγώ κι ο μαύρος.\nΈχω άντρα στην ξενητιά και λείπει τριάντα χρόνια\nάλλοι μου λέν’ πως πέθανε κι άλλοι μου λέν’ πως χάθηκε\nΑλήθεια κόρη μ’ πέθανε αλήθεια κόρη μ’ χάθηκε.\nΔΙΑΒΑΤΕ ΑΠΟ ΤΗΝ ΠΑΝΑΓΙΑ\nΔιαβάτε από την Παναγιά κι από το Κουκλέσι\nνα δείτε και ν’ ακούσετε νύφες του Κίτσιο Φώτoυ\nπως κλαίνε πως μοιριολογούν, πως χύνουν μαύρα δάκρυα\nκι αυτός ο Κίτσιος ο πικρός στέκεται και τους λέγει:\nΚλάψτε νυφoύλες θλιβερές το πρώτο το παιδί μου\nτoύχα πρώτο στα Γιάννενα στ’ ασκέρι του Βεζύρη\nKλάψτε νυφούλες θλιβερές, το μεσινό παιδί μου\nτούχα πρώτο στα πρόβατα, πρώτο και στο κοπάδι\nΚλάψτε νυφoύλες θλιβερές, το κοντινό παιδί μου\nτούχα πρώτο στο σπίτι μου, πρώτο και στο ζευγάρι.\nΣΤΗ ΒΡΥΣΗ ΣΤΑ ΤΣΕΡΙΤΣΙΑΝΑ\nΣτη βρύση στα Τσερίτσιανα στη μέση από τη χώρα\nΜπουλουκπασάδες κάθονταν κι όλοι Μαργαριτιώτες\nκι αγνάντευαν τον πόλεμο πως πολεμάν στο Σούλι\nπως πολεμάν μικρά παιδιά γυναίκες σαν τους άντρες\nπως πολεμάει ο Μπότσαρης πως πολεμάει Τζαβέλας\nπως πολεμάει Τζαβέλαινα σαν πρώτο παλικάρι\nσέρνει φουσέκια στην ποδιά στουρνάρια στο ζωνάρι\nΣΤΗ ΧΩΡΑ ΣΤΟ ΚΕΡΑΣΟΒΟ\nΣτη χώρα στο Κεράσοβο στη μέση από τη χώρα\nΜπουλουκπασάδες κάθονταν με τους Μοτσαϊσαίους\nπως πολεμάν μικρά παιδιά, γυναίκες σαν τους άντρες\nπως πολεμάει ο Μπότσαρης, πως πολεμάει Τζαβέλας\nπως πολεμάει Τζαβέλαινα σαν πρώτο παλικάρι.\nΠέντε πολέμους έκαναν απ' το πρωί ως το γιόμα\nκι άλλους πέντε εσύνταζαν αυτού στο μεσημέρι.\nΠαπανικόλας φώναξε από το μετερίζι:\nΠάψτε παιδιά μ’ τον πόλεμο πάψτε και τα ντουφέκια\nνα κατακάτσει ο κουρνιαχτός να μετρηθεί τ’ ασκέρι. .\nμετριούνται τα κλεφτόπουλα και λείπουν δυό νομάτοι\nλείπει ο Γιάννος ο Μακρής κι ο Κώστας Συρρακιώτης.\nΝάτοι κι εκείνοι π’ έρχονται μ’ εννιά Τούρκους δεμένους.\nΠαιδιά μου που τους πιάσατε τους παλιό Αρβανίτες\nΣτην Εκκλησιά τους πιάσαμε πίσ’ από τ’ Άγιο Βήμα.\nΣάββατο μέρα διάβαινα από το Μεσολόγγι\nήταν Σάββατο των Βαγιών Σαββάτο τ’ Αη-Λαζάρου\nκι άκουσα αντρίκια κλάματα γυναίκεια μοιριολόγια\nΔεν κλαίνε για τον πόλεμο όπου θα σκοτωθούνε\nμον’ κλαίν’ που σώσαν το ψωμί και θα τους φάει η πείνα\nΣτην Εκκλησιά μαζεύτηκαν όλοι καπεταναίοι\nΣυμβούλιο εκάνανε το τι θ’ αποφασίσουν\nκι απόφαση εβγάλανε την Έξοδο να κάνουν\nτην Έξοδο σαν έκαναν θρήνος μεγάλος γίνηκε.\nΕΝΑ ΚΑΡΑΒΙ ΑΡΜΕΝΙΖΕ\nΈνα καράβι αρμένιζε για τη Φραγκιά να πάει.\nΚαραβοκύρης φώναξε ψηλά από το κατάρτι\nποιος ήταν π’ αναστέναξε και στάθηκε το καράβι.\nΑν είναι από τους δούλους μου να τον βαρυπληρώσω\nκι αν είναι από τους σκλάβους μου να τον ελευθερώσω.\nΕγώ ήμουν π' αναστέναξα και στάθηκε το καράβι,\nείδα όνειρο, κακό όνειρο, κακό για το κορμί μου,\nπως πάντρευαν την κόρη μου και στον εχθρό τη δίνουν.\nΠΟΥ ΠΗΡΕ Ο ΛΥΚΟΣ ΤΟ ΠΑΙΔΙ\nΤο μάθατε τι έγινε πέρσι το καλοκαίρι\nΧίλιοι πεζοί τον κυνηγούν τριακόσιοι της καβάλας\nκανένας δεν τον έφτασε από τα παληκάρια.\nΚι η μάνα πούχε τον καημό, πούχε καημό μεγάλο\nεπήγε και τον έφτασε σ’ ένα έρημο λαγκάδι.\nΆσε μου λύκε το παιδί και φάγε μου τα πράτα.\nΕγώ πρατάκια έχω φάει, παιδί δεν έχω φάει.\nΕγώ γιδάκια έχω φάει, παιδί δεν έχω φάει\nΠνίγει τον λύκο απ’ το λαιμό και το παιδί της παίρνει.\nΜΙΑ ΚΟΡΗ ΑΠΟ ΤΑ ΓΡΕΒΕΝΑ\nΜια κόρη από τα Γρεβενά στο θέρο κατεβαίνει\nέργους, έργους εθέριζε, έργους καρδιοπονούσε\nΚαι το δρεπάνι ακούμπησε να κάνει το παιδί της.\nΚαι το παιδί της έκανε και πάει να το πνίξει.\nΜια περδικούλα φώναξε από ψηλή ραχούλα:\nΠου πας μα να με το παιδί σκύλα με το κουτάβι\nεγώ με δεκαοχτώ παιδιά κανένα δεν πινίγω\nκαι συ με τόνα το παιδί πάεις να το πινίξεις.\nΕσύ τα δεκαοχτώ παιδιά τάχεις με την τιμή σου\nκι εγώ το ένα το παιδί τόχω με την ντροπή μου.\nΕΣΕΙΣ ΤΡΙΑΝΤΑΦΥΛΛΑΚΙΑ ΜΟΥ\nΕσείς τριανταφυλλάκια μου κι εσείς μυρωδικά μου\nεσείς μ’ αποκοιμήσαταν και μου έφυγε η αγάπη.\nΚαι πήγα και την εύρηκα στον αργαλειό που υφαίνει\nΚρίνε μ’ αγάπη κρίνε μου και παρηγόρησέ με.\nΚι ο ζωντανός ξεχωρισμός παρηγοριά δεν έχει.\nΟ ΚΩΣΤΑΣ ΕΞΕΚΙΝΗΣΕ\nΟ Κώστας εξεκίνησε στην Εκκλησιά να πάει\nμπροστά βάζει τη μάνα του πίσω την αδελφή του\nστη μέση μπαίνει ο Κωσταντής σαν ήλιος στολισμένος\nΤον βλέπει ο ήλιος χάνεται κι ημέρα σκοτιδιάζει\nγυρίζει η μάνα και του λέει κι αδελφή του κρένει.\nΚώστα μ’ το τι κακό 'κανες το τι κακό 'χεις κάνει\nσε βλέπει ο ήλιος χάνεται κι η μέρα σκοτιδιάζει\nσε βλέπουν κι οι αγιοκκλησιές ανούν και κλειούν οι πόρτες.\nΓενού μάνα μ’ πνευματικός κι εσύ αδελφή του Διάκος\nνα με ξεμολογήσετε να πω τα κρίματά μου.\nΗμουν μεγάλος στο Χωριό και μοίραζα τα χρέη\nστους πλούσιους ρίχνω δύο και τρεις\nκαι στους φτωχούς τριάντα\nτης χήρας της κακότυχης της έριχνα σαράντα\nΟλοι δέναν τους μαύρους τους στ' αμπέλια στα τσαϊρια\nΚι εγώ πήγα και τόδεσα κοντά στο Άγιο Βήμα\nκαι σκάβει με τα πόδια του τα νυχοπέταλά του\nβγαίνει πανώρια λυγερή τριών μερών θαμμένη\nόλοι φιλούνε το σταυρό όλοι φιλούν Βαγγέλιο\nκι εγώ ο μαύρος τη φίλησα στα μάτια και στα φρύδια\nόλο το βιός μου ξόδεψα συγχώρεση δεν βρήκα.\nΟΛΕΣ ΟΙ ΚΑΠΕΤΑΝΙΣΕΣ\nΌλες τις καπετάνισες από το Κακοσούλι\nστην Αρτα τις επέρασαν στα Γιάννενα τις πήγαν\nΌλες επροσκυνήσανε στ’ Αλή Πασά την πόρτα\nΚι αυτή η Λέν’ του Μπότσαρη δεν είναι με τις σκλάβες\nΑλή Πασάς εφώναξε σε όλο του τ’ ασκέρι\nΔεν έχω Toύρκoυς διαλεχτούς τη Λένη για να πιάσουν\nΛένη μ’ για ρίξε τ’ άρματα αφέντισσα να γίνεις.\nΕγώ είμαι η Λένη του Μπότσαρη τζαμί δεν προσκυνάω\nκαι παίρνει δίπλα τα βουνά και όλο πολεμώντας.\nΕΒΓΑ ΜΑΝΑ Μ’ ΚΑΙ ΦΩΝΑΞΕ\nΈβγα μάνα μ’ και φώναξε σ' όλους τους μαχαλάδες\nΌσα παιδιά είναι ανύπαντρα φέτος μη παντρευτούνε\nΦέτος θα γίνει πόλεμος θα γίνει ανταρτοσύνη\nθα κλάψουν μάνες για παιδιά γυναίκες για τους άντρες.\nΠολλά Βασίλεια πολεμούν όλα κατ’ την Τουρκία\nΠρώτοι είναι οι Ελληνες και δεύτερη η Σερβία\nτρίτοι είναι οι Βούλγαροι και τέταρτη η Αυστρία\nΚι ο Κωνσταντίνος πέρασε και πάει στο Μπιζάνι\nμέρα και νύχτα πολεμάει τα Γιάννενα να πάρει.\nΜια μέρα μια χρυσή μέρα εικοσιμιά Φλεβάρη\nΟ Κωνσταντίνος στρατηγός στα Γιάννενα πηγαίνει\nΓιαννιώτες τον εκαρτερούν με δόξα και λουλούδια\nκι εκείνος ο Εσάτ Πασάς του δίνει το σπαθί του.\nματάκια λιγωμένα, με λίγωσαν και μένα\nγιοφύρι εστεριώνανε στης Αρτας το ποτάμι.\nΠουλάκι πάησε κι έκατσε στη μεσηνή καμάρα.\nΔεν κελαηδούσε σαν πουλί μηδέ σαν χελιδόνι\nΜον’ κελαηδούσε κι έλεγε μ’ ανθρώπινη κουβέντα\nΑν δεν στεριώστε άνθρωπο γεφύρι δεν στεριώνει\nκαι μη στεριώσετε ορφανό μη ξένο μη διαβάτη\nΝάτη κι εκείνη φάνηκε από την άσπρη στράτα\nτην είδε ο πρωτομάστορας ραγίζεται η καρδιά του.\nΑπό μακρυά τους χαιρετά και από κοντά τους λέγει.\n-Γεια σας χαράς σας μάστοροι και σεις οι μαθητάδες\n-Μα τι έχει ο πρωτομάστορας κι είναι βαργκομισμένος;\nΤο δαχτυλίδι τούπεσε στην πρώτη την καμάρα\nκαι ποιος να μπει και ποιος να βγει το δαχτυλίδι νάβρει.\n-Μάστορα μη πικραίνεσαι κι εγώ θα πάω να στο φέρω\nεγώ θα μπω κι εγώ θα βγω το δαχτυλίδι να ’βρω.\nΜηδέ καλά κατέβηκε μηδέ στη μέση πήγε.\nΤράβα καλέ μ’ τον άλυσο τράβα την αλυσίδα\nτι όλο τον κόσμο ανάγειρα και τίποτες δεν ηύρα.\n-Αλίμονο στη μοίρα μας κρίμα στο ριζικό μας\nκι αν πέφτουν τ’άγρια πουλιά να πέφτουν οι διαβάτες,\nΤέτοιαν ώρα μωρ’ μάτια μου, τέτοια ώρα ήταν εψές\nΤέτοιαν ώρα ήταν εψές τέτοια και παραπροψές.\nΣτο χορό μωρ’ μάτια μου, στο χορό που χόρευαν\nστο χορό που χόρευαν όλ’ αγόρια και παιδιά.\nΟλ’ αγόρ’ μωρ’ μάτια μου όλα αγόρια και παιδιά\nΠώχουν κο μωρ’ μάτια μου πώχουν κόκκινες ποδιές\nπώχουν κόκκινες ποδιές πράσινες και γαλανές.\nΚαγκελάρ’ μωρ’ μάτια μου Καγκελάρης του χορού\nΚαγκελάρης του χορού κάνε δίπλα το χορό.\nΚάνε δίπλ’ μωρ’μάτια μου, κάνε δίπλα το χορό\nκάνε δίπλα το χορό διπλοκαγκελίσματα.\nΚάνε δίπλ’ μωρ’ μάτια μου, κάνε δίπλα το χορό\nκάνε δίπλα το χορό τριτοκαγκελίσματα.\nΚαι στη μέση μωρ’ μάτια μου, και στη μέση του χορού\nκαι στη μέση του χορού, κάθεται χρυσός αητός.\nΚάθεται, μωρ’ μάτια μου, κάθεται χρυσός αητός,\nκάθεται χρυσός αητός και τροχάει τα νύχια του\nκαι τροχάει, μωρ’ μάτια μου, και τροχάει τα νύχια του,\nΦίλοι καλώς ορίσατε σε τούτο το Χωριό μας\nΤο Πάσχα να γιορτάσουμε και το Χριστός Ανέστη\nΤην Παναγιά τη Δέσποινα να διπλοπροσκυνάμε\nΤην Παναγιά τη Δέσποινα όλοι παρακαλάμε\nΤου χρόνου πάλι να ’μαστε όλοι την ίδια μέρα.\nΤΗΝ ΠΑΝΑΓΙΑ ΤΗ ΔΕΣΠΟΙΝΑ\nΚι η Παναγιά η Δέσποινα πάντα μαζί μας θα ’ναι\nΣτην Παναγιά τη Δέσποινα τάξτε χρυσά καντήλια\nΜέρα νύχτα να φέγγουνε ακοίμητα καντήλια\nγιατί πολέμους έχουμε αρρώστιες και κινδύνους\nΚι η Παναγιά η Δέσποινα πάντα μαζί μας θα ’ναι.


Ελύτη μ' είπες μια βραδιά - Pelop.gr\nΣάββατο 26 Μαΐου 22:22 18°-29° Πάτρα\nΕλύτη μ' είπες μια βραδιά\nΠάνε δέκα χρόνια: Τραπεζικός οργανισμός αποφασίζει να τιμήσει το "έτος Ελύτη" με σειρά εκδηλώσεων με το πιο προβλέψιμο και σίγουρο περιεχόμενο. Γνωστός και καλός θεατρικός ηθοποιός απαγγέλλει ανά διάφορες πόλεις στίχους του ποιητή και ένα μουσικό σχήμα παίζει τα μελοποιημένα του Άξιον Εστί.\nΕίναι 2006. Η εκδήλωση δεν είναι ενταγμένη στο πρόγραμμα της "Πολιτιστικής Πρωτεύουσας". Το θέατρο "Απόλλων" είναι τίγκα στον κόσμο, ανάμεσά τους όλοι σχεδόν οι τοπικοί παράγοντες που γαλουχήθηκαν πολιτικά και πνευματικά στα ταραγμένα χρόνια 1960-70, αλλά μάλλον αποζημιώθηκαν το '80 με καριέρες σε θώκους. Ενας από αυτούς μας πιάνει από το μανίκι, αργότερα, στην πλατεία Γεωργίου και μας λέει με νόημα: "Αυτός είναι πολιτισμός".\nΕννοούσε ότι "πολιτισμός είναι" αναγνωρίσιμες και έγκριτες μορφές έκφρασης που έχουν αποκρυσταλλωθεί στο συλλογικό γίγνεσθαι και στο προσωπικό βίωμα σαν σταθερές, προσδιορίζοντας μνήμη και συγκρότηση, πρότυπα και φαντασιακό.\nΚαι δεν αφήνουν χώρο για κάτι άλλο.\nΤο "άλλο" ήταν οι ελιτίστικες αναζητήσεις της "Πολιτιστικής" που πάσχιζε να υπηρετήσει στην Πάτρα μια αυτονόητη, αλλού, αλήθεια. Οτι "πολιτισμός" δεν είναι απαραιτήτως αυτά που ξέρουμε αλλά μυριάδες άλλα έργα που αγνοούμε ή που δημιουργούνται από νεότερους δημιουργούς, σαν ώριμη έκφραση, συμβατική ή πρωτοποριακή, εθνική ή διεθνής ή υπερεθνική, σαν αναζήτηση, πείραμα, σύνθεση, επιτυχή ή τραβηγμένα.\nΗ αυθόρμητη εκείνη νύξη, σε συνδυασμό με το κατάμεστο του "Απόλλωνα", όπου νωρίτερα είχαμε ακούσει και ψάλει "της δικαιοσύνης ήλιε νοητέ", αποτυπώνει το "γιατί" της αποτυχίας της "Πολιτιστικής Πρωτεύουσας". Δεν έχει να κάνει τόσο με τη στενότητα των οριζόντων της τοπικής ηγεσίας- που σίγουρα ένοιωσε απειλή με την έφοδο μιας διοργάνωσης που θα αποκάλυπτε ανεπάρκειες και μικρούς ίσκιους- όσο με το πνεύμα και τις συντεταγμένες του συνολικού μας κοινωνικού χώρου. Είμαστε, και παραμένουμε, μια πόλη συντηρητική, που νιώθει ασφαλής με το αναγνωρίσιμο που και που κουμπώνεται απέναντι στο άβολο και απαιτητικό άγνωστο. Σε ένα τέτοιο πεδίο, καμία "Πολιτιστική" δεν μπορεί να εισάγει προκλήσεις ούτε μπορεί να φτουρήσει η πρόταση να μετατρέψουμε τον πολιτισμό σε όχημα ανάπτυξης και απ' ευθείας επικοινωνίας με τις ξένες εστίες, χωρίς τη διαμεσολάβηση του εθνικού κέντρου.\nΗ πρόκληση χτύπησε πόρτες κλειστές.\nΛίγο πριν την εκδήλωση που σας λέγαμε, είχε έρθει στην Πάτρα μια τρομερή μορφή του ευρωπαϊκού σανιδιού και της οθόνης. Ο Ζαν Λουί Τρεντινιάν. Είχε απαγγείλει Απολινέρ (απ' έξω, και χωρίς την ασφάλεια αναλογίου) επί μια ώρα και κάτι, στο Εργοστάσιο Τέχνης. Είχε κάμποσο κόσμο, ο οποίος ενθουσιάστηκε. Ο κόσμος που δεν είχε έρθει είχε προβάλει την ένσταση "τι είναι αυτό το Εργοστάσιο Τέχνης", "κι αν δεν μας αρέσει πώς θα φύγουμε; θα μας δουν", "μα θα είναι στα γαλλικά;" (είχε υποτίτλους), κι άλλος πάλι δήλωνε με τη νομιμοποιημένη εδώ και χρόνια θρασύτητα της αποστροφής προς την τέχνη κάποιων απαιτήσεων ότι δεν έχει κανένα ενδιαφέρον να ακούει Απολινέρ, ούτε καν να τον μάθει, ούτε βέβαια να δει τον Τρεντινιάν και Ντ' Αρτανιάν. Χα χα χα.\nΕίναι γεγονός ότι ακόμα και στα πιο προχωρημένα αστικά κέντρα του κόσμου, υπάρχει ο πληθυσμός που αποστρέφεται την ποιοτική τέχνη. Ομως εδώ, η τάση αυτή είναι κυρίαρχη εκδοχή στο κοινωνικό μας τοπίο. Σκεφθείτε ότι το δυναμικό των θεατών του ΔΗΠΕΘΕ δεν ξεπερνάει τα 2-3.000 άτομα, σε έναν Δήμο 200.000 κατοίκων. Και πάλι το 2006, γινόταν έκθεση ξένων ζωγράφων. Είχε έργο Πικάσο. Μπορούσες να το δεις μπαίνοντας από την είσοδο της Μαιζώνος στην Πινακοθήκη, χωρίς να ανέβεις ασανσέρ ή σκαλιά, και να έχεις φύγει σε τριάντα δευτερόλεπτα. Δεν έκαναν την αβαρία ούτε άνθρωποι που το ήξεραν, κι ας μην πρόκειται οι περισσότεροι από μας να ξαναδούμε εκ του φυσικού Πικάσο στη ζωή μας.\nΕχουμε παραχωρήσει το δικαίωμα στη φωνή, την ένταση, τη μισαλλοδοξία, τη σπουδαιοφάνεια να δεσπόζουν στην τοπική μας ζωή. Δεν αφήνουμε στο σπουδαίο να καθορίσει τη σκέψη και την κίνησή μας, τους ατομικούς και τους συλλογικούς μας στόχους. Αν υποθέσουμε ότι έχουμε τέτοιους. Ζητάμε όμως από τον Δήμο "να αναβαθμίσει το Καρναβάλι", με απόλυτη πεποίθηση ότι μας αξίζει η αναβάθμιση αυτή, αν και χωρίς καλά καλά να μπορούμε να ορίσουμε τι θα μπορούσε να περιέχει.\nΑυτά, με την ευκαιρία μιας έκδοσης που προτείναμε σήμερα στο κοινό της πόλης, σαν ένθετο στην "Πελοπόννησο", αυτού του Σαββάτου, που θα έχει βροχές και καταιγίδες, για να έχουμε σαν θέμα συζήτησης (τις βροχές και τις καταιγίδες).


Γιατί το Netflix δεν αποκαλύπτει τα εισιτήρια των ταινιών και τα νούμερα θέασης των σειρών του; ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΗ επιλογή του Netflix είναι σαφής.\nΔεν δημοσιοποιεί τις μετρήσεις θέασης των ταινιών και σειρών της. Δεν δημοσιοποιεί το box office των ταινιών που μέσω παραδοσιακής διανομής, αφήνει για λίγο καιρό στις αίθουσες. Δεν παίζει δηλαδή με τους όρους ενός παραδοσιακού τηλεοπτικού δικτύου και τους όρους ενός παραδοσιακού κινηματογραφικού στούντιο, ορίζοντας μια νέα εποχή για τον τρόπο με τον οποίο «μετριούνται» οι ταινίες και οι σειρές.\nΤην ώρα που γράφονται αυτές οι γραμμές, στις ελληνικές αίθουσες παίζονται δύο ταινίες του Netflix, o «Ιρλανδός» του Μάρτιν Σκορσέζε και το «Ιστορία Γάμου» του Νόα Μπόμπακ. Για καμία από τις δύο δεν γνωρίζουμε τι εισιτήρια έχουν κάνει. Για καμία από τις δύο δεν θα μάθουμε τι εισιτήρια θα έχουν κάνει όταν θα έχουν συμπληρώσει τον κύκλο των κινηματογραφικών προβολών τους.\nΗ απάντηση στο γιατί το Netflix μπορεί να κάνει κάτι τέτοιο είναι τόσο απλή που στην πραγματικότητα το άρθρο που διαβάζετε είναι περιττό. Το Netflix μετράει τη δύναμή του σε συνδρομητές. Δεν βρίσκεται μέσα στο γρανάζι του διαφημστικού ιστού που θα το ανάγκαζε να φτιάχνει σειρές που να «κάνουν νούμερα», ούτε η επένδυσή του στον κινηματογράφο μετριέται με εισιτήρια στο box-office. Το Netfix ενδιαφέρεται για περιεχόμενο. Αρκεί αυτό το περιεχόμενο να φέρνει νέους συνδρομητές και να διατηρεί «ζεστό» τον πυρήνα των ήδη συνδρομητών.\nΔεν θέλει και πολύ μυαλό για να καταλάβει κανείς πως μέσα στην πληθώρα επιλογών που δίνει το Netflix στο σημερινό θεατή, ένας «Ιρλανδός», μια «Ιστορία Γάμου», ένα «Laundromat» και ένα «The King» (λίγοι μόνο τίτλοι από τις πρεστίζ φετινές παραγωγές του Netflix) είναι υπέραρκετά για να προσελκύσουν (εκατομμύρια) νέους συνδρομητές απ' όλον τον κόσμο. Υπεραρκετά και για να ανέβει ο μέσος όρος του περιεχομένου του Netflix που κατηγορείται συνήθως απ' όσους δεν έχουν ψάξει πραγματικά στο library του ότι εξαντλείται σε επιτυχίες όπως το «Bird Box» και το «Murder Mystery».\nΕκδήλωση στο Ξενιτίδειο Πνευματικό Κέντρο από τις ...\nΣύνοδος Κορυφής: Οι «28» καταδίκασαν τη συμφωνία Τ...\nΓιατί το Netflix δεν αποκαλύπτει τα εισιτήρια των ...\nΟμιλία για το προσφυγικό από την Ομάδα Πρωτοβουλία...\nΕΚΑΣΚΕΜ: Πρόγραμμα & διαιτητές των αγώνων


Πραγματοποιήθηκε με επιτυχία στο Συνεδριακό Κέντρο Καλυβών, Σάββατο 19 και Κυριακή 20 Νοεμβρίου 2011, το 1ο ΕΤΗΣΙΟ FORUM του ΔΙΚΤΥΟΥ ΕΠΙΧΕΙΡΗΣΕΩΝ ΧΑΛΚΙΔΙΚΗΣ (Cluster).\nΣτην Ημερίδα (20/11/2011) με θέμα «Γυναίκα και Μικρομεσαία Επιχείρηση» παρευρέθηκε και ο Υφυπουργός Αγροτικής Ανάπτυξης κ. Ιωάννης Δριβελέγκας ο οποίος τόνισε την αναγκαιότητα δικτύωσης των επιχειρήσεων, ιδιαίτερα την περίοδο της οικονομικής κρίσης που πλήττει όχι μόνο την Ελλάδα αλλά ολόκληρη την Ευρώπη.\nΤην εκδήλωση χαιρέτησαν ο Περιφερειακός Σύμβουλος κ. Δημήτριος Μήτσιου, Πρόεδρος της ΑΝΕΤΧΑ, ο Πρόεδρος του Επιμελητηρίου Χαλκιδικής κ. Γεώργιος Γκιλής και η υποψήφια Πρόεδρος του Επιμελητηρίου κ. Μπαλάση. Τις εργασίες της ημερίδας διηύθυνε ο τ. Νομάρχης Χαλκιδικής κ. Βασίλειος Βασιλάκης.\nΟ κ. Μήτσιου στο χαιρετισμό του μεταξύ άλλων ανέφερε:\n«Η ΑΝΑΠΤΥΞΙΑΚΗ ΧΑΛΚΙΔΙΚΗΣ (ΑΝΕΤΧΑ), υποστηρίζοντας έναν από τους βασικούς στρατηγικούς της στόχους, που είναι η ενίσχυση και ανάπτυξη των μικρομεσαίων επιχειρήσεων του Νομού Χαλκιδικής, πρωτοστάτησε στην δημιουργία του ΔΙΚΤΥΟΥ ΕΠΙΧΕΙΡΗΣΕΩΝ ΧΑΛΚΙΔΙΚΗΣ, γνωστού και ως CLUSTER και συνεχίζει να υποστηρίζει την λειτουργία του ως σήμερα.\nΣήμερα η Αναπτυξιακή Χαλκιδικής υλοποιεί το Τοπικό Πρόγραμμα Προσέγγισης LEADER, στα πλαίσια υλοποίησης του οποίου, έχουν εγκριθεί και ξεκινήσει την υλοποίηση τους 33 Δημόσια έργα και ιδιωτικά έργα συνολικού προϋπολογισμού 8.574.292 ευρώ.\nΑνάμεσα στα παραπάνω έργα εγκρίθηκε για το CLUSTER το έργο: «ΕΝΕΡΓΕΙΕΣ ΕΜΨΥΧΩΣΗΣ ΚΑΙ ΠΡΟΒΟΛΗΣ ΤΟΥ ΔΙΚΤΥΟΥ ΕΠΙΧΕΙΡΗΣΕΩΝ ΧΑΛΚΙΔΙΚΗΣ», συνολικού προϋπολογισμού 55.486,90 ευρώ, με 50 % ιδιωτική συμμετοχή του δικτύου.\nΣτο συγκεκριμένο έργο προβλέπεται να υλοποιηθούν ποικίλες δράσεις δημοσιοποίησης των μελών του δικτύου, όπως συμμετοχή σε εκθέσεις, διοργάνωση διαγωνισμών, ημερίδες, FORUM κ.λ.π.. Μια από τις δράσεις του εγκεκριμένου προγράμματος, είναι και η ημερίδα που διοργανώνει το cluster σήμερα, που ευχόμαστε να υλοποιήσει τους στόχους της και να ενισχύσει την ψυχολογία των μελών του δικτύου αλλά και όλων των μικρομεσαίων γυναικείων και μη επιχειρήσεων του Νομού, που τόσο το έχουν ανάγκη τις δύσκολες οικονομικά μέρες που διανύουμε.»\nΟ Αντιπεριφερειάρχης Π.Ε. Χαλκιδικής κ. Ιωάννης Γιώργος, στην εισήγησή του με τίτλο «Δίκτυο Επιχειρήσεων Χαλκιδικής, Παρελθόν - Παρόν - Μέλλον. Η δικτύωση των μικρών επιχειρήσεων ως αναγκαία προϋπόθεση για την βιωσιμότητα τους.» ανέφερε:\n«Η δικτύωση των επιχειρήσεων παρέχει κατά την γνώμη μας ένα ασφαλές περιβάλλον σ' αυτές προκειμένου να αντιμετωπίσουν τις προκλήσεις της ανταγωνιστικότητας και της ποιότητας των προϊόντων και υπηρεσιών τους.\nΣτο πλαίσιο της πρωτοφανούς κρίσης που διέρχεται η χώρα μας, η δικτύωση πιστεύουμε ότι, προσφέρει ένα επιπλέον σημαντικό όπλο στις επιχειρήσεις για την ευκολότερη αντιμετώπισή της.»\n«Γυναικεία Επιχειρηματικότητα.» με εισηγήτρια την κ. Τριακοσάρη – Σουλτάνη Δέσποινα, Πρόεδρο Επιχειρηματιών Γυναικών Ελλάδος.\n«Γυναίκα: μοχλός στη παραγωγική διαδικασία.» με εισηγήτρια την κ. Παπαμέτη Όλγα, Πρόεδρο ΔΙΓΕΧΑ.\nΤέλος ο κ. Αναστάσιος Λειβαδιώτης, στέλεχος της ΑΝΕΤΧΑ, Εθνικός Συντονιστής του διακρατικού σχεδίου στα πλαίσια του προγράμματος LEADER+, παρουσίασε την εισήγηση με τίτλο «Τοπικό και Ευρωπαϊκό Σήμα Τοπικής Ποιότητας». Αναφέρθηκε στη διαδικασία χορήγησης ΤΟΠΙΚΟΥ ΣΗΜΑΤΟΣ ΠΟΙΟΤΗΤΑΣ, τις χρήσεις του Σήματος, τα οφέλη για τις περιοχές - μέλη κλπ.\nΑκολούθησε απονομή των πιστοποιητικών των Τοπικών Σημάτων Ποιότητας, για τη διετία 2012 - 2013, σε δώδεκα (12) επιχειρήσεις της Χαλκιδικής.


ΠΟΛΙΤΙΚΑ ΣΧΟΛΙΑ επωνύμως: Ο ΣΤΡΑΤΟΥΛΗΣ ΕΧΕΙ ΤΗ ΛΥΣΗ !...\nΟ λόγος περί του κ. Δημήτρη Στρατούλη, τ. συνδικαλιστή του ΟΤΕ, νυν βουλευτή και γενικώς εκπρόσωπου του ΣΥΡΙΖΑ στην τηλεόραση και «παράγοντα εξελίξεων» στο κόμμα.\nΟ εν λόγω κύριος στην πρωινή εκπομπή του ΣΚΑΙ (Λυριντζής-Οικονόμου) επετέθη με δριμύτητα στην κυβέρνηση για την έξοδο που επιχειρεί στις αγορές. Και όταν οι δημοσιογράφοι τον ρώτησαν «και εσείς – δηλαδή ο ΣΥΡΙΖΑ – τι προτείνετε ;» ο ηρωικός Στρατούλης τους έστειλε αδιάβαστους : Μπορούμε -είπε- να κάνουμε εσωτερικό δάνειο (δηλαδή να εκδώσει το κράτος ομόλογα, με … εγγύηση του Ελληνικού Δημοσίου, για να τα πουλήσει σε πολίτες του, που είναι καταχαρούμενοι με την πρόσφατη εμπειρία τους, ως ομολογιούχοι)\nΚατά τη λογική του κ. Στρατούλη το επιτόκιο αυτών των ομολόγων θα είναι χαμηλό, σε αντίθεση με των αγορών που θα είναι «ληστρικό». Άρα η πρώτη πρόταση του εκπροσώπου του ΣΥΡΙΖΑ είναι να μας φορτώσει χαμηλότοκα ομόλογα, για τις ανάγκες του Δημοσίου, μαζεύοντας την όποια ρευστότητα έχει απομείνει στον ιδιωτικό τομέα…\nΔεύτερη εναλλακτική λύση, κατά τον κ. Στρατούλη είναι «να βάλουμε τις τράπεζες να αγοράσουν ομόλογα». Δηλαδή αφού δανείσαμε τις τράπεζες (και) για όσα έχασαν από τα ομόλογα του Ελληνικού δημοσίου και αφού τις ανακεφαλαιοποιήσουμε, να τις βάλουμε (με καταναγκασμό), να δανείσουν με τη σειρά τους το δημόσιο, στερώντας τα αντίστοιχα ποσά από την ιδιωτική οικονομία – έτσι για να κινείται το χρήμα στο πλαίσιο της φιλοσοφίας του κρατισμού…\nΑλλά το μεγάλο χαρτί του κ. Στρατούλη ήταν η τρίτη πρόταση του. Αντί να βγούμε για δανεισμό στις αγορές, είπε με στόμφο, να πάμε να δανειστούμε από φιλικές χώρες (προφανώς με χαμηλό επιτόκιο).\nΣτο εύλογο ερώτημα των δημοσιογράφων «από ποιες χώρες ;» ο εκπρόσωπος του ΣΥΡΙΖΑ απάντησε με την αυτάρκεια της αυθεντίας : «Υπάρχουν» Και επειδή, πέρα από ειδικός περί τα οικονομικά είναι και μυστικοπαθής, οφείλουμε να διερευνήσουμε τους, κατά Στρατούλη, μελλοντικούς ευεργέτες μας, με ενδεχόμενη κυβέρνηση ΣΥΡΙΖΑ :\n• Μάλλον στις «φιλικές χώρες» δεν πρέπει να συμπεριλαμβάνει ο εκπρόσωπος του ΣΥΡΙΖΑ τα κράτη μέλη της Ευρωπαϊκής Ένωσης, γιατί αυτές – πέρα από το haircut – μας έδωσαν το μεγαλύτερο δάνειο που δόθηκε ποτέ διεθνώς και μάλιστα χαμηλότοκο και έτσι τη σκαπουλάραμε από την άτακτη χρεοκοπία. Όμως, για να μας δώσουν δανεικά, μας έβαλαν στο μνημόνιο. Και νέο μνημόνιο, με νέο χαμηλότοκο δανεισμό. δεν θέλει να ακούει ο Σαμαράς, γιατί να το θέλει ο Τσίπρας …Άρα άκυρη η Ένωση. Πάμε παρακάτω.\n• «Φιλική χώρα» είναι οι ΗΠΑ. Έδωσαν χαμηλότοκο δάνειο στην κυβέρνηση Σαμαρά-Βενιζέλου; Έδειξαν ότι θέλουν να παρέμβουν διαπλαστικά στις ενδοκοινοτικές σχέσεις της Ευρώπης; Ξέρει κάτι ο κ. Στρατούλης που εμείς αγνοούμε ;\n• «Φιλική χώρα είναι και η Ρωσία. Μα πιο «φιλική» είναι και με την Κύπρο. Γιατί αρνήθηκε να τη σώσει; Και γιατί θα βάλει πλάτη σε κυβέρνηση Τσίπρα-Στρατούλη ;\n• Θα μου πείτε «φιλική χώρα» είναι και η Βενεζουέλα. Αυτό μάλιστα. Είναι μια καλή λύση. Με τη Βενεζουέλα θα έχουμε και φτηνό χρήμα και… φτηνό πετρέλαιο. Οπότε, κυρίες και κύριοι, μην ανησυχείτε. Ο Στρατούλης έχει τη λύση για τα βάσανά μας.


Αναρτήθηκε από exomatiakaivlepo την Φεβρουαρίου 26, 2015\nΑλέξη, στείλε τους Ευρωπαίους ηγέτες-υπαλληλίσκους του ΡΟΤΣΙΛΝΤ, στο Διάβολο, και πάρε δάνειο από τους ΒRICS μέχρι να σταθούμε στα πόδια μας.!!!\nΟι ηγέτες της Ε.Ε. όπως απεδείχθη από τη μέχρι σήμερον συμπεριφορά τους, λειτουργούν σαν πιόνια των αρπακτικών δανειστών.\nΟ Πώλ Κρούγκμαν –νομπελίστας οικονομολόγος- καταπολεμά με πάθος τη λιτότητα. Όμως τη ξεροκέφαλη τη Μέρκελ δεν την αφήνει ο ΡΟΤΣΙΛΝΤ να άρρει τη λιτότητα από τους Ευρωπαϊκούς λαούς, για να εισπράττει αυτός ο Βασιλιάς Μίδας περισσότερα. Δεν του φθάνουν τα όσα έχει. Για να κατακτήσει τη παγκόσμια κυριαρχία χρειάζεται περισσότερα.\nΤο ερώτημα παραμένει, μετά το 4μηνο τι θα συμβεί;;; Η Ελλάς ή θα παραδοθεί άνευ όρων στο σκότος, έρεβος, και στη βάσανο των Μνημονίων, ή θα τα «σπάσει» μαζί τους, διαγράφοντας το χρέος, κάνοντας πιστωτικό γεγονός, οπότε φαίνονται στον ορίζοντα άλλα Γεωπολιτικά, Γεωστρατηγικά, & Γεωενέργειας παιχνίδια. Οι Κοσμοκράτορες γύπες-δανειστές θέλουν την Ελλάδα αποικία & προτεκτοράτο, για να εκμεταλλευθούν τον ορυκτό πλούτο.


Πόσο κοστίζει το Uber Eats; | Uber\nΟδηγός για το Uber Eats\nΓια το Uber Eats\nΠόσο κοστίζει το Uber Eats;\nΓια κάθε παραγγελία, θα πληρώνετε για το κόστος του φαγητού, τη χρέωση κράτησης του Uber Eats και τυχόν φόρους που ισχύουν. Σε ορισμένες σπάνιες περιπτώσεις, ενδέχεται να ισχύει πρόσθετη χρέωση όταν ένα συγκεκριμένο εστιατόριο βρίσκεται σε πολυσύχναστη περιοχή.\nΤο εκάστοτε εστιατόριο είναι εκείνο που αποφασίζει πόσο θέλει να χρεώσει τα γεύματα που προσφέρει. Οι τιμές και οι προσφορές των εστιατορίων στην εφαρμογή ενδέχεται να διαφέρουν από εκείνες που σας παρέχονται όταν επισκέπτεστε οι ίδιοι το εστιατόριο.\nΜΑΘΕΤΕ ΠΕΡΙΣΣΟΤΕΡΑ ΓΙΑ ΤΟ UBEREATS


Βασίλης Λαλιώτης: Ελίσσης\nΟι κάτοικοι της Ελίσσης είναι καμπίσιοι, δεν είναι θαλασσινοί. Μπορεί να ψήνονται από τον ήλιο στο μποστάνι, δίπλα στο κύμα, μα δε θαλασσοβρέχονται. Το μαύρο ψιλοκοπάκι το τσίτι με τα γκρίζα ανθάκια που επιτρέπουν οι χήρες στην καλοκαιρινή τους εμφάνιση και η ομπρέλα η μαύρη η ξασπρισμένη από το δάρσιμο με βροχές και ήλιο. Δεν υπάρχει χρώμα ζωγράφου για να το δώσει αυτό, αλλά θριαμβεύει στη φωτογραφία. Και ξαφνικά μου ήρθαν τα παιδιά της κατασκήνωσης που τρώνε φακές σε εμαγιέ πιάτα και χτυπάνε τα κουτάλια αναγγέλοντας τη μεσημβρία με κρουστά. Με πιάνουν από το λαιμό, μου λένε σώσε αυτόν τον ήχο! Δεν πίστευα ποτέ πως έπρεπε να τα σώσω όλα αυτά. Ήταν η βάση, αυτό που δεν άλλαζε. Σαν τη φωτογραφία των Κέννεντυ στο ακραίο τροχόσπιτο με τη γαλάζια κουπαστή, σήμα κατατεθέν της Κουρούτας. Από τις μαύρες πάλι ομπρέλες στην αμμουδιά έβλεπες αυτούς που κάνουν αμμοχώσεις. Το έλεγε ο γιατρός γιατί η υγρασία του τόπου σάπιζε τα οστά των ανθρώπων από ζωντανούς. Έμπαινε σε λάκκο πρόχειρο και θαβόταν κι αν ήταν άντρας καμιά τρίτσα, αν ήταν γριά της φύσαγε ο αέρας το μαντίλι το δεμένο στο σαγόνι. Και τρέχαμε τα τσορομπίλια ως το καφενείο του Ρεμούνδου όταν ήταν να φύγουμε γιατί αυτός ο διάολος έκαιγε, δεν ήταν αστείο. Με πνίγει αυτός ο τόπος στις πραγματικές του διαστάσεις, μα σαν τον σηκώσω εκεί που τον αγαπώ είναι απέραντος, να χωράει αναγνώστες και το σπουδαιότερο να μετράει τη ζωή, γιατί πως νομίζετε μετριέται η ζωή; Με εκατομμύρια κύματα που σκάνε στην Κουρούτα από την πρώτη φορά σου ως την τελευταία σου. Κάποιο κύμα το νήμα στη ζωή της μάννας μου, κάποιο άλλο του πατέρα μου, κάποιο στο μέλλον εγώ. Έχει πολλούς νεκρούς που γυρίζουν σαν μικρά παιδιά στην ακτή. Για όσους ξέρουν έχει ένα συνωστισμό ανυπόφορο, κουνάνε τα καλαμάκια του καφέ σταματάνε τον ήλιο στη δύση, φέρνουν άλογα να τα δροσίσουν, σπέρνουν δάκρυα στα παιδικά σου μάτια τραβάνε τζούρες από τα τσιγάρα σου, ο Θείος Αντρέας στη φωτογραφία κρατάει ένα καρπούζι πλανήτη. Υπολογίζοντας τη φωτογράφιση η μητέρα είναι έγκυος εμένα, σε έξη μήνες θα πάω να γεννηθώ.\nΕίχαμε πει τρία ντριν από το σπίτι μπροστά και μετά στο κατηφοράκι στην άκρη τη σταφίδα, γιατί φεύγανε για τον τρύγο. Μεσημεριάτης άγγελος ήθελα, πως το λένε, δεν ξέρω τι ήθελα, μα ήθελα, ορθοπεταλιές, χέρια αμολητά, την είχα φιλήσει πάλι κι αυτό το ζωάκι ανάμεσα στους μηρούς ήταν συνδεδεμένο και δεν το κρατούσε παντελόνι. Πέρασα, είπα το σύνθημα, το άκουσε δεν το άκουσε πήγα κάτω στη σταφίδα στις σκιές που δεν φαίνονταν από το δρόμο, πλάγιασα και το ποδήλατο να μη φαίνεται, θα έρθει δε θα έρθει... Ήρθε αθόρυβα μα την πρόδωσε ένα τσακ από ένα κλαράκι, γύρισα. Ήταν πηγάδι το πρόσωπο όπου έσβηνα και δίψαγα φιλί. Το έδωσε απαλά και κάθισε, όπως κάθονται τα κορίτσια στα εξώφυλλα με τους αγγλικούς τίτλους μυθιστορημάτων λέω τώρα. Εγώ που ήθελα τόσα να της πω είχα μείνει χωρίς λόγια. Τα λόγια είναι οι προδότες του θέλω. Δεν μπορούν να το καλύψουν. Έπιασα κάτω από τη μασχάλη και κατέβαινα. Αυτό που έπιασα παρακάτω ήταν το λάστιχο από το βρακάκι τα είχα δει απλωμένα στην αυλή της μάνας της. Άπλωσε το δάκτυλο από πολύ κοντά, με κοιτούσε σαν ερωτηματικό, και μου έστριψε τη μύτη. Ένα σύννεφο έκρυψε λίγο τον ήλιο και σκυθρωπιάσαμε. Πήρε το χλωρό από ένα κλίμα και το δάγκωνε, εγώ αδημονούσα για κάτι σαν έμβολο πήγαινα να κρύψω τη ντροπή μου και ξαφνικά κατάλαβα ότι ανάμεσα στα χέρια μου και το κορμί της δεν υπήρχε. Δε θέλαμε μόνο εμείς, λοιπόν. Θέλαν κι εκείνες. Δεν ήταν στόμα αυτό καθώς την στρίμωξα δαγκώνοντας και λιγάκι το χείλο, ήταν λουκούμι και νερό δίψα και ξεδίψασμα. Ένας σκύλος πέρασε ψάχνοντας τζιτζίκια και μας χώρισε. Θα μας μαρτυρήσει της είπα σχεδόν γελώντας και ψύχραιμος. Τι διαβάζεις; Την Ερόϊκα του Κοσμά Πολίτη... την τυλίχτηκα έτσι που αργότερα θα έλεγα σαν Ενδυμίωνας... είδα να φεύγει ευκίνητη με τις ελβιέλες και δίπλα ο σκύλος βουτούσε μες στο σκιερό κι αυτή σαν άλλο αιλουροειδές ανάμεσα στα κλήματα. Πήρα πάλι το ποδήλατο. Ως να φτάσω σπίτι ο λεκές μπροστά είχε στεγνώσει.\nΤο πολυβολείο απέναντι μου υπέβαλε την ιδέα πως έτσι θα ήταν που βάζανε τα κεφάλια να τα κόψουν στον εμφύλιο, ένας κορμός κι ο μπαλτάς κι ερχόταν ένας ένας να πάρει το επίδομα κι άλλος έδινε πέντε ζευγάρια πόδια από κοράκι, και τα πετσόκοβε ο αγρονόμος δεμένα με κλωστή να τα ακυρώσει κι άλλος ουρά από αλεπού κι ασβό και λιάνιζε ο μπαλτάς να τα ακυρώσει, κυνηγοί ήτανε από τα ορεινά και μετά αγόραζαν μπαρούτια σοκόλ και σιπέ γιατί γεμίζανε μονάχοι τα φυσίγγια στα δίκανα και σε κανένα μπροστογιμί που είχε ξεμείνει, πρόσωπα αξύριστα εκεί στην αυλή με τις πικραγκουριές που με τα σπόρια τους έπαιζες πόλεμο, Μπακουλέας. Σαν κατσαπλιάδες θα ήταν η λέξη του πατέρα που τους περιέγραφε. Όμως στην αφήγηση για να αξίζει την ανάγνωση ο κόσμος συνέχιζε να μυρίζει τρινάλ από την αποθήκη απορρυπαντικών του Θλιβερού που παίρναμε τους ανάγλυφους χάρτες των Ηπείρων με τα καπάκια της χλωρίνης και τα κάγκελα των κήπων είναι γεμάτα τριανταφυλλιές που θα ζήσουν στο αρχείο που τις γράφω τώρα πιο πολύ από όλα τα καλοκαίρια μου. Το ίδιο και η παρατημένη καναδέζα η γκρίζα από το σπίτι που ήταν η παλιά αστυνομία εκεί δίπλα στο φόβο που φυλούσε τα έρμα σ' εκείνο το σπίτι δίπλα που το σπάσαμε και βρήκαμε μπουκάλια και κατοχικά νομίσματα και γέμισε ο τόπος χαρτονομίσματα δισεκατομμύρια και τα παίζαμε για χαρτάκια κι ακόμα θυμάμαι τη μητέρα να λέει ξέρεις τι έπαιρνες με αυτά τα μηδενικά: όταν αχρηστεύτηκαν τα λεφτά ένα μαντιλάκι.\nΤον είδα σου λέω τον Κωστάκη σε εκπομπή νύχτα, ντοκυμανταίρ στη Νέα Υόρκη, να πουλάει χοτ ντογκ, ασπρομάλλης στην Πέμπτη Λεωφόρο και να στέλνει χαιρετίσματα στην Αμαλιάδα... κι ήθελα να του φωνάξω μες στη νύχτα πως οι χορδές στα τύμπανά μας θέλουν σφίξιμο, πώς θα παρελάσει το σχολείο, πως τα ποδήλατά μας σκουριάζουν στην αυλή Οινομάου και Παπαφλέσσα, πως τα παράθυρα του σπιτιού του είναι χιασμένα με καρφωμένες τάβλες, και πως όταν είπε ο πατέρας του στην Κουρούτα στο δικό μου, φορώντας το παντελόνι του μετά το μπάνιο, θα πάμε Αμερική Θανάση, εγώ δεν ήξερα πως θα ήταν από κεί και πέρα για πάντα, αλλά δεν με άκουγε μόνο γέλαγε στο καροτσάκι του με το ίδιο γέλιο που πέρασε όλο το μεταξύ χρόνο απείραχτο και μας έστελνε χαιρετίσματα.\nΈχω δυο μνήμες κι είμαι μονίμως σε καντίνα στη διαδρομή προς τα κάτω. Αυτός κι αν είναι τόπος για να δεις αυτό που φωτίζεται μια στιγμή ως επείγον κι έπειτα χάνεται στα χιλιόμετρα... Η πάνω είναι ανοιχτή, είναι αυτή που της δίνω λόγο. Η κάτω μ΄έκλεισε, με δίπλωσε στα δώδεκα σαν τον Χριστό, καλά στηριγμένη στο πολλαπλάσιο του τέσσερα, σε αριθμολογία μητρική και μου δίνει συνεχώς λόγο. Εξάγει τα πρόσωπά της με φορά παγκοσμιότητας, τρέφεται από Φώκνερ κι επιστολές της μητέρας μου. Της ελευθερώνω πραγματικότητα με όση φαντασία μπορώ. Η Ελίσσα, η πολίχνη της καταγωγής όσο πάει και γίνεται ένα βιβλίο, ένα παλίμψηστο όπου διαβάζω εκείνα που με εμποδίζουν οι σημερινές προσόψεις. Δεν είναι παρά αληθινό περιστατικό που δαγκώνει χρόνο και σκάει σαν το κάθε τι που είναι προορισμένο να γίνει ελεγεία. Κάποτε σκέφτομαι θα βάλω τάξη θα βρω εκείνο το παλιό τετράδιο που κατοικεί ένα μυθιστόρημα σε σκίτσα από πεπραγμένα και ονόματα, εν τω μεταξύ φτάνει κάτι ελάχιστο ώστε η σιωπή να μην κρατάει, ν΄ανοίγει όπως η μύτη στην αυλή του μοναστηριού και να πεινάει λεγόμενο. Μου εξαρθρώνει τη ρητορική βάζει δικά του μεγέθη στη στυγνότητα της περιγραφής γίνεται λυρικό αν λυρισμός σημαίνει η ανάκληση του απόντος. Έχω δυο μνήμες μια γραφή και δυο διαψεύσεις από την πραγματικότητα. Κάποτε σκέφτομαι να γείρω εκεί, σε μια καντίνα σε κάποιο χιλιόμετρο να θρέψω κανένα χορτάρι ανώνυμο. Ο θάνατος είναι τόσο γλυκός που εκεί που πεθαίνεις σου γίνεται πατρίδα.\nΑναρτήθηκε από vl στις 8:01 μ.μ.


Δέσποινα Βανδή: Οι φωτογραφίες που ανέβασε για τα γενέθλια της κόρης της και το συγκινητικό σχόλιό της! (εικόνα) - Mothersblog.gr\nΔέσποινα Βανδή: Οι φωτογραφίες που ανέβασε για τα γενέθλια της κόρης της και το συγκινητικό σχόλιό της! (εικόνα)\nΗ κόρη της Δέσποινας Βανδή και του Ντέμη Νικολαϊδη μεγάλωσε!\nΗ Μελίνα Νικολαϊδη γιορτάζει τα ενδέκατα γενέθλιά της και η Δέσποινα Βανδή μοιράστηκε τις σκέψεις και τα συναισθήματά της για αυτήν την ημέρα με τους θαυμαστές της! Η διάσημη τραγουδίστρια αν και χρησιμοποιεί καθημερινά τα social media για να μοιραστεί στιγμές από της καθημερινότητά της, σχεδόν ποτέ δεν ανεβάζει φωτογραφίες των παιδιών της.\nΣήμερα όμως είναι μία ιδιαίτερη περίπτωση και η αγαπημένη τραγουδίστρια ανέβασε μία φωτογραφία με την κόρη της, τραβηγμένη μερικά χρόνια πριν. Μία ασπρόμαυρη, αυθόρμητη φωτογραφία με τη Δέσποινα Βανδή και τη μικρή Μελίνα να είναι αγκαλιά, που κλέβει τις εντυπώσεις. Η διάσημη μαμά σχολιάζει «Πριν από 11 χρόνια αυτό το πλασματάκι μου χάρισε την πιο ευτυχισμένη στιγμή της ζωής μου!» και τα like των follower της μέσα σε μισή ώρα ξεπέρασαν τα 2000!\nΛίγο αργότερα η Δέσποινα Βανδή ανέβασε μία ακόμα φωτογραφία με την τούρτα της κόρης της! Εμπνευσμένη από το παιδικό Frozen, ήταν άκρως εντυπωσιακή!\nΔΕΣΠΟΙΝΑ ΒΑΝΔΗ ΜΕΛΙΝΑ ΓΕΝΕΘΛΙΑ


RSPB Fairburn Ings nature reserve (Κάστλφορντ, Αγγλία) - Κριτικές\nΞενοδοχεία 3 αστέρων: Κάστλφορντ\nΚάστλφορντ - Ξενοδοχεία Premier Inn\nRSPB Fairburn Ings nature reserve: Εστιατόρια στην περιοχή\nΔραστηριότητες κοντά σε: RSPB Fairburn Ings nature reserve\nRSPB Fairburn Ings nature reserve, Κάστλφορντ - Κριτικές\nΝο 2 από 11 δραστηριότητες - Κάστλφορντ\nFairburn Ings Newton Lane | Fairburn Ing Visitor Centre, Κάστλφορντ WF10 2BH, Αγγλία\nΦανταστική ημέρα για κάθε ηλικία.\nΕπισκεφθήκαμε το αποθεματικό αυτό ως οικογένεια και μας άρεσε τόσο πολύ που είμαστε τώρα μέλη της Βασιλικής Εταιρείας. Η τοποθεσία είναι τεράστια, έτσι θα χρειαστεί περισσότερο από μία ημέρα για να εκτιμήσετε πλήρως όλα ίσως ακόμη και να είστε τυχεροί και δείτε το Kingfisher, (ήμασταν...τόσο τυχεροί) . Υπάρχουν πολλά να περιλαμβάνει όλες τις ηλικιακές ομάδες, (δηλαδή λιμνούλα αναδίπλωση για παιδιά) . Υπάρχει ένα εστιατόριο στο χώρο του ξενοδοχείου, το φαγητό είναι υπέροχο αλλά ελαφρώς ακριβό. Συμβουλή: Για να εκτιμήσετε πραγματικά την ημέρα που θα χρειαστείτε μερικά κιάλια (κάνουν αυτά τα μισθώματα καθορίζονται ωστόσο στο χώρο υποδοχής με μικρή επιπλέον χρέωση) . Αφορά, Τόνι.Περισσότερα\nΕίναι ένα υπέροχο μέρος για να πάτε!\nΕγώ και η fella εδώ πολλές φορές για να χαλαρώσετε και να απολαύσετε την εντυπωσιακή θέα, αλλά κυρίως για να δείτε την άγρια φύση γύρω από την περιοχή. Είναι αρκετά μεγάλο για να λάβουν την άνεσή σας και έχουν ένα πικνίκ παρακολουθώντας κύκνοι και πάπιες...έχουν στιγμές διασκέδασης. Είναι επίσης ένα υπέροχο μέρος για να πάρετε παιδιά πουλιών, καθώς υπάρχουν μερικά είδαμε εκεί δεν είδα έξω από αυτή.Περισσότερα\nΠολλά μονοπάτια. Οι δασώδεις ή ανοιχτό μεγάλης ή μικρής διάρκειας. Τα φορτία των πτηνών και το νερό να ορνίθων. Ένταξη της Βασιλικής Εταιρείας. Για δωρεάν είσοδο. Έχουμε ακόμη εντοπισθεί ελαφιού.\nΑυτό είναι ένα εξαιρετικό ευχάριστο μέρος για να δείτε μερικά από τους χαρακτήρα. Έχω δει τις αλεπούδες, ελάφι, πάρτι εργένηδων, ελιές, stot, γουναρικών βιζόν. Perigan falcons, πολλά περισσότερα wildlife πάρα πολλά για να αναφέρω. Για περιπάτους, μπορείτε να κάνετε ένα μικρό σε μεγάλο περίπατο, πάνω...από 10 μίλια, εάν θέλετε πραγματικά. Τα μονοπάτια είναι υπερβολικά καλή. Αυτό είναι ένα από West Yorkshire, κρυμμένα διαμάντια 💎Περισσότερα\nΤο εσωτερικό σταθμευμένων αυτοκινήτων για 3 λιρών στερλινών αλλά ότι επιτρέπεται σε όλους να εισαγάγετε. Τα μονοπάτια ήταν εύκολο να πας με τα πόδια στο και παντού ήταν καλά φροντισμένο. Υπέροχη βόλτα με τα πόδια πολλές ευκαιρίες για να δείτε τα πτηνά ή απλά να...περπατήσετε το σκύλο. Rangers φιλικό και εξυπηρετικό και όλα τα άλλα επισκέπτες επιθυμούν να συνομιλείτε και περάστε στην πιο πρόσφατη " spottings " . Μια ορθή " " cafe θα lovey. Ζεστά ροφήματα διατίθενται μόνο από ένα μηχάνημα.Περισσότερα\nΥπέροχη, ήσυχη βόλτα.\nΕπισκέφθηκε εδώ με τη σύζυγό μου και τα δύο έφηβα παιδιά σας. Είχαμε μια ευχάριστη διαδρομή με τα πόδια μέσω των καθορισμένων διαδρομή με πολλά φυσικά να δούμε. Ένα μικρό μαγαζί με αναψυκτικά ήταν ωραία. Πιθανότατα θα ταιριάζουν σε μια οικογένεια με νεότερα παιδιά αντί...έφηβα παιδιά σας.Περισσότερα\nΆγρια ζώα πολλά!\nΈχω μείνει εδώ αρκετές φορές μέχρι τώρα. Λατρεύω την ατμόσφαιρα. Τα φορτία να κάνουμε από κοντινή λίμνη με εμβάπτιση με τα παιδιά σας. Μπορείτε να νοικιάσετε εξοπλισμό όπως τα κιάλια σας! Λατρεύω το περιπάτους και το προσωπικό είναι πάντα πρόθυμο να σας βοηθήσει από προσφέροντάς...σας ένα χάρτη για να εξασφαλισθεί, μπορείτε να απολαύσετε τη διαμονή σας.Περισσότερα\nΠουλιά και τη φύση της Tarifa\nΕπισκεφθήκαμε για πρώτη φορά τον Ιούνιο του 2017 , που αναζητούν κάπου να επισκεφθείτε για μερικές ώρες με το σκύλο μας. Οι σκύλοι επιτρέπονται εφόσον το καλώδιο / υπό έλεγχο. Υπάρχει ένα ωραίο visitor centre εδώ, όπου μπορείτε να πάρετε ένα σάντουιτς, καφέ και ένα...μικρό κατάστημα πώλησης της Βασιλικής Εταιρείας αντικείμενα και τουαλέτες. Υπάρχει μια μικρή παιδική χαρά και ορισμένες πικνίκ πάγκους από το κέντρο επισκεπτών. Πολλά πουλιά. . . . υπάρχουν μερικά δερμάτων πτηνών, όπου μπορείτε να καθίσετε σε ήσυχη και θαυμάστε το νερό με τα κιάλια σας κάμερα /. Είδαμε πολλά damselflies υπερβολικά ταλαντεύεστε στις αγριολούλουδα και από τη ροή, καθώς επίσης και ορισμένες δαίμονες πεταλούδες. Είδαμε, μερικά πουλιά, όπως μια Πράσινη Finch και Σαπίτης στη διατροφή πρατήρια καυσίμων πλησίον της απόκρυψης. Πάρτε το χρόνο σας και μπορείτε να αναγνωρίζετε ένα ποντίκι, το φύλλωμα όπως κάναμε εμείς. Πολύ χαριτωμένο! Υπάρχει μια λίμνη για αναδίπλωση με μικρό κόστος για τα παιδιά και εδώ επίσης ένα τοίχο αναρρίχησης. Φορέστε παπούτσια λογική και μπορείτε να απολαύσετε ένα υπέροχο μεγάλο περίπατο εδώ. Ωραίο μέρος για να επισκεφθείτε για λίγες ώρες και δεν θα σας κοστίσει το σώμα.Περισσότερα\nΥπέροχο για να περπατήσετε και να το σκύλο για μια βόλτα κατά μήκος του ποταμού. Όλα τα αξιοθέατα της άγριας ζωής. Λαμβάνοντας στον φρέσκο αέρα. Μιλώντας με άτομα που περιφέρονται γύρω από την περιοχή. - Περιοχή να επιστήσω και αναπαραγωγή\nΉσυχο φυσικό επιτόπου\nΥπέροχες βόλτες και άγρια ζώα για να δείτε αυτήν της Βασιλικής Εταιρείας απόθεμα. Εύκολα προσβάσιμο, βόλτες με διαφορετικές διάρκειες και δυσκολία. Μονοπάτια γύρω από όλο το μέρος αλλά άνετα υποδήματα πρέπει οπωσδήποτε! Εύκολο στο χώρο στάθμευσης. Ωραίο για σκύλους walkers αλλά οι σκύλοι πρέπει να...διατηρούνται σε καλώδια. Το ήσυχο περιβάλλον, ωραίο στο κατάστημα του ξενοδοχείου και το καφέ. Λιμνούλα αναδίπλωση για τα παιδιά. Καλοδιατηρημένα και καθαρά τακτοποιημένο περιβάλλον.Περισσότερα\nΔείτε και τα 2 κοντινά ξενοδοχείαΔείτε και τα 114 κοντινά εστιατόριαΔείτε και τα 38 κοντινά αξιοθέατα\nΛάβετε γρήγορα απαντήσεις από το προσωπικό του RSPB Fairburn Ings nature reserve και από προηγούμενους επισκέπτες.


Από το Champions League και το Σάλκε – Μάντσεστερ Σίτι τα επόμενα προγνωστικά…\nΔεν τα κατάφερε η Σάλκε στο πρωτάθλημα κόντρα στη Φράιμπουργκ και αναδείχθηκε ισόπαλη με 0-0 εντός έδρας, σε ένα ματς που έπαιζε με 10 παίκτες από το 42′ και γενικά δεν ήταν καλή. Δεν κατάφερε να κερδίσει στο πρωτάθλημα για τέταρτο σερί παιχνίδι και ήδη βρίσκεται πολύ χαμηλά στη βαθμολογία, αφού έχει την 14η θέση με 23 πόντους. Η αμυντική της γραμμή δεν είναι η καλύτερη δυνατή και είναι αυτή που έχει στερήσει πολλούς βαθμούς στους «βασιλικούς μπλε».\nPodsumowanie 4. kolejki Fortuna 1 Lig…\nΣτους ομίλους του Τσάμπιονς Λιγκ πήρε την δεύτερη θέση πίσω από την Πόρτο, αφήνοντας εκτός την Γαλατάσαραϊ και την Λοκομοτίβ Μόσχας. Σήμερα είναι το αουτσάιντερ αλλά θα κυνηγήσει το θετικό αποτέλεσμα. Ακολουθεί η εκτός έδρας αναμέτρηση με τη Μάιντζ για το πρωτάθλημα.\nΜετά το εκπληκτικό 6-0 της Μάντσεστερ Σίτι επί της Τσέλσι στο πρωτάθλημα, ακολούθησε και το 1-4 επί της Νιούπορτ στο κύπελλο. Ο νεαρός Φοντέν πέτυχε δύο τέρματα και από ένα οι Σανέ και Μαχρέζ, χαρίζοντας έτσι την πρόκριση στους «πολίτες». Στο πρωτάθλημα βρίσκεται στην κορυφή μαζί με τη Λίβερπουλ, ωστόσο έχει ένα ματς περισσότερο και θα κυνηγήσει τις πιθανότητές της μέχρι το τέλος. Έχει το εύκολο γκολ γενικά και αυτό την βοηθάει σε εύκολες επικρατήσεις.\nΣτο Τσάμπιονς Λιγκ πέρασε ως πρώτη από τον όμιλο αρκετά εύκολα, αφήνοντας δεύτερη τη Λυών και εκτός συνέχειας τις Σαχτάρ Ντόνετσκ και Χόφενχαϊμ. Ακολουθεί ο τελικός του Λιγκ Καπ κόντρα στην Τσέλσι την Κυριακή.\nΠροϊστορία στο Σάλκε – Μάντσεστερ Σίτι\nΤελευταία φορά αναμετρήθηκαν το 2008 στην φάση των ομίλων, με τη Σίτι να κερδίζει στο ίδιο γήπεδο με 0-2.\nΟι δύο ομάδες συνολικά έχουν συναντηθεί 3 φορές στο παρελθόν, με τη Σάλκε να έχει μία νίκη και τη Μάντσεστερ Σίτι 2 νίκες.\nΗ Σάλκε έρχεται από σερί 1-2-2 σε πρωτάθλημα και κύπελλο.\nΟ εντός έδρας απολογισμός της Σάλκε στο πρωτάθλημα είναι 4-1-6.\nΗ Σάλκε προέρχεται από 6/8 G/G & Over.\nΗ Σίτι έρχεται από σερί 4-0-1 σε πρωτάθλημα και κύπελλο.\nΟ εκτός έδρας απολογισμός της Σίτι στο πρωτάθλημα είναι 8-2-3.\nΗ Σίτι προέρχεται από 5/6 Over και 3/4 Over 3,5.\nΑπουσίες στο Σάλκε – Μάντσεστερ Σίτι\nΓια τη Σάλκε τιμωρημένος είναι ο μέσος Μασκαρέλ, ενώ εκτός ο μέσος Σοπφ και ο επιθετικός Εμπολό. Αμφίβολος ο μέσος Σταμπουλί.\nΓια τη Σίτι εκτός είναι ο Μεντί, ο Μπράβο, όπως και οι σημαντικοί Γκάμπριελ Ζέσους και Στόουνς. Επέστρεψε ο Κομπανί.\nΗ Σίτι είναι σε πολύ καλύτερη κατάσταση, σκοράρει με χαρακτηριστική ευκολία και θα έχει και έναν ξεκούραστο Αγκουέρο στην επίθεση. Η Σάλκε έχει πολλά αμυντικά προβλήματα, το γνωρίζει, οπότε θα παίξει πιο κλειστά για να κλείσει τους χώρους, καθώς σε διαφορετική περίπτωση δεν έχει καμία τύχη. Καλή επιλογή δείχνει το συνδυαστικό 2 & Under 3,5 στο 2,20 του Stoiximan.\nΣάλκε – Μάντσεστερ Σίτι | Προγνωστικά στοιχήματος | stoiximabet.com\nThe post Σάλκε – Μάντσεστερ Σίτι appeared first on stoiximabet.


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - Ήταν υπέροχο να συζητάς για τον ποιοτικό χρόνο με τα παιδιά μας!\nΣάββατο, 01 Νοέμβριος 2014 21:05\t4yourfamilyeditor\n«Ποιοτικός χρόνος με τα παιδιά μας; Ώρα για απενοχοποίηση!». Ήταν θέμα της εκδήλωσης που πραγματοποίησε το www.4yourfamily.gr σε συνεργασία με το Εμπορικό Κέντρο AVENUE και την πολύτιμη υποστήριξη του Τμήματος Καλλυντικών του Φαρμακείου του AVENUE. Γιατί...ποιός γονιός δεν έχει προσπαθήσει να ισορροπήσει ή ακόμα και στραβοπατήσει, ανάμεσα σ' αυτές τις δύο λεξεις που κουβαλούν μέσα τους, όλες τις ενοχές μας; Ποιοτικός χρόνος λοιπόν, σε μια διαδραστική συζήτηση με τους έγκριτους επιστημονικούς μας συνεργάτες και το κοινό, τους γονείς που βρέθηκαν κοντά μας.\nΗ Ψυχολόγος-Παιδοψυχολόγος, Αλεξάνδρα Καππάτου, ο Κλινικός Διαιτολόγος-Διατροφολόγος, Νίκος Καφετζόπουλος και η μοναδική Ελληνίδα Ολυμπιονίκης στο judo, Μαρία Καραγιαννοπούλου, συνομίλησαν με τους γονείς, μας ενημέρωσαν, μας πρότειναν, μας βοήθησαν ν' αποβάλλουμε έστω και λίγο τις ενοχές μας και να βρούμε τα πατήματα που όλοι τόσο πολύ αναζητούμε για την οικογενειακή μας γαλήνη.\nΨυχολογία. Ας αποφασίσουμε να δεχτούμε πως κάνουμε ό,τι καλύτερο μπορούμε. Τα παιδιά "διαβάζουν" τις ενοχές μας! Διατροφή. Τα ναι και τα όχι! Τα λάθη και ο σωστός δρόμος μέσα από πολύτιμες συμβουλές. Γυμναστική επίδειξη, γιατί η άθληση με τα παιδιά μας, μπορεί να γίνει παιχνίδι. Και πολλά πολλά δώρα για γονείς και παιδιά που μας τίμησαν με την παρουσία τους!\nΠάρτε μια πολύ μικρή, ελάχιστη γεύση απ' τα όσα -πολύ όμορφα- ζήσαμε το βράδυ της Παρασκευής και...stay tuned γιατί θ' ακολουθήσουν άρθρα με πολλές λεπτομέρειες κι ακόμα περισσότερη ενημέρωση.\nΤο συντονισμό της συζήτησης έκανε η δημοσιογράφος και συνιδρύτρια του www.4yourfamily.gr, Αθανασία Ανεζάκη.\nΣας ευχαριστούμε όλους πολύ, γιατί μας δώσατε την ώθηση να προχωρήσουμε με ακόμα περισσότερη διάθεση για δημιουργία!\nΤελευταία τροποποίηση: Κυριακή, 02 Νοέμβριος 2014 10:30\nΠερισσότερα σε αυτή την κατηγορία: « Από το Μάρτιο, τα παιδιά θα έρχονται διαβασμένα στο σπίτι!\t"Έλα να δούμε το φως"! Ένα όμορφο παιχνίδι για την ταξινόμηση. »


''Εγκεφαλική ομίχλη''-Η τρομακτική κατάσταση που βιώνουν ασθενείς, μετά τον κοροναϊό | Ploumistos.com\n''Εγκεφαλική ομίχλη''-Η τρομακτική κατάσταση που βιώνουν ασθενείς, μετά τον κοροναϊό\n👉Για τον Μιραμπάι Νίκολσον ΜακΚέλαρ, ο νέος κοροναϊός ήταν μια εμπειρία με ήπια... συμπτώματα από μικρούς πόνους στο στήθος μέχρι και ημικρανία 11 ημερών.Επτά μήνες αργότερα, τα πράγματα είναι διαφορετικά. Ο 36χρονος από την Αυστραλία εξακολουθεί να αντιμετωπίζει συμπτώματα, αυτή τη φορά διαφορετικά, συμπεριλαμβανομένης και της δυσκολίας στη μνήμη, που συχνά περιγράφεται ως «εγκεφαλική ομίχλη».\n«Η πραγματικότητα αυτή αντανακλά στην ουσία την κατάσταση του εγκεφάλου με βάση την οποία ο άνθρωπος δεν μπορεί να σκεφτεί καθαρά. Λέγεται αλλιώς και γνωστική εξασθένηση. Δεν μπορώ να σκεφτώ αρκετά καθαρά» υποστηρίζει ο ΜακΚέλαρ στον Guardian.\nΟι συνέπειες, όπως ο ίδιος αναγνωρίζει, είναι πολλές. «Δεν μπορώ να δουλέψω περισσότερο από μία έως δύο ώρες την ημέρα και ακόμη και το να φεύγω από το σπίτι για ψώνια είναι μια πρόκληση» λέει.\nΌπως περιγράφει «όταν κουράζομαι τα πράγματα είναι πολύ χειρότερα και κάθε μέρα είναι μια δύσκολη κατάσταση. Μερικές φορές το μόνο που μπορώ να κάνω είναι να κάθομαι στο κρεβάτι και να παρακολουθώ τηλεόραση».\nΟ άνδρας εξηγεί πως συχνά δεν μπορεί να κάνει συνεκτική συνομιλία, να γράψει ένα μήνυμα ή να στείλει ένα email. «Νιώθω σαν σκιά του πρώην εαυτού μου. Δεν ζω, απλά υπάρχω».\nΚι άλλα παραδείγματα\nΟ Δρ. Μισέλ Ζάντι, σύμβουλος του Queen Square Institute of Neurology, ισχυρίζεται πως έχει γνωρίσει κι άλλους ασθενείς που ζουν σε αυτή την κατάσταση εδώ και μερικούς μήνες. Μερικοί από αυτούς έχουν εισαχθεί στο νοσοκομείο ή την εντατική, ενώ υπάρχουν κι άλλοι που το πέρασαν στο σπίτι.\n«Το ποσοστό των ατόμων με αυτά τα συμπτώματα ως αποτέλεσμα του κοροναϊού είναι άγνωστο. Μερικές μελέτες κάνουν λόγο για 20%, αλλά κανείς δεν γνωρίζει με σιγουριά αν ισχύει κάτι τέτοιο» επισημαίνει.\nΠαράλληλα, ο Ζάντι τονίζει πως και στο παρελθόν έχουν καταγραφεί δυσκολίες στη σκέψη και τη συγκέντρωση από ασθενείς που αντιμετώπιζαν παρόμοιες καταστάσεις. «Οι γιατροί και οι επιστήμονες δεν θα χρησιμοποιούσαν απαραίτητα την «ομίχλη του εγκεφάλου» ως διάγνωση, καθώς δεν ορίζει ακριβώς ποιο είναι το πρόβλημα και τι θα μπορούσε να το προκαλεί» λέει.\nΟ Δρ Wilfred Van Gorp, πρώην πρόεδρος της Αμερικανικής Ακαδημίας Κλινικής Νευροψυχολογίας, επισημαίνει ότι πολλοί που νόσησαν έχουν επίσης προβλήματα όπως πονοκεφάλους, δυσφορία σε δυνατούς θορύβους και αδυναμία ελέγχου των συναισθημάτων. «Τα συμπτώματα μοιάζουν πολύ με αυτά των ασθενών μετά από διάσειση», λέει, προσθέτοντας ότι υπάρχουν επίσης ομοιότητες με το σύνδρομο χρόνιας κόπωσης.\nΠώς μπορεί ο κορνοναϊός να προκαλέσει ομίχλη εγκεφάλου\nΣύμφωνα με τον Ζάντι, θα μπορούσαν να υπάρχουν πολλές αιτίες που προκαλούν την κατάσταση αυτή, από τη φλεγμονή στο σώμα έως την έλλειψη οξυγόνου στον εγκέφαλο.Η έλλειψη οξυγόνου αποτελεί ιδιαίτερη ανησυχία για όσους πέρασαν χρόνο με αναπνέοντας με μηχανική υποστήριξη. Ο Ζάντι προσθέτει ότι εργαστηριακά πειράματα έχουν δείξει ακόμη και ότι ο ιός μπορεί να μολύνει εγκεφαλικά κύτταρα και να διακόψει την παροχή οξυγόνου σε γειτονικά κύτταρα – αν και τα ευρήματα αυτά δεν έχει ακόμη αξιολογηθεί από ομοτίμους.\nΕνώ οι μελέτες είναι λίγες, υπάρχουν ενδείξεις από ασθενείς που νοσηλεύτηκαν με σοβαρά νευρολογικά σύνδρομα ότι ο κοροναϊός μπορεί να επηρεάσει το νευρικό σύστημα, με ανησυχίες ότι θα μπορούσε να προκαλέσει προβλήματα όπως νευροφλεγμονή και βλάβη στην προστατευτική επικάλυψη των νευρικών κυττάρων. Θα μπορούσαν επίσης να υπάρχουν ψυχολογικοί παράγοντες, ιδιαίτερα μεταξύ των επιζώντων που πέρασαν χρόνο σε ΜΕΘ. «Το να έχει περάσει κανείς αυτό είναι κάτι πολύ τρομακτικό» καταλήγει ο Ζάντι.\nPloumistos.com: ''Εγκεφαλική ομίχλη''-Η τρομακτική κατάσταση που βιώνουν ασθενείς, μετά τον κοροναϊό